Ada Yang Tahan Sampai Setahun, Ini Cara Simpan 9 Jenis Makanan Dengan Betul

Kaedah menyimpan lebihan makanan dengan cara membekukan makanan tersebut cukup praktikal untuk dilakukan. Ini kerana dengan kaedah itu ianya boleh mengelakkan pembaziran sekiranya makanan banyak tidak dihabiskan. Kelaziman kaum ibu, mereka jika ada sahaja lebihan makanan dalam kuantiti yang banyak pasti terus dimasukkan dalam peti sejuk.
Walaubagaimanapun kaedah memasukkan lebihan makanan terus ke dalam peti sejuk terus adalah tidak praktikal kerana kebiasaannya lebihan makanan itu tidak tahan lama. Mungkin harini masukkan esok lusa sudah basi. Melalui perkongsian di laman Facebook Public Health Malaysia, mereka menunjukkan bagaimana untuk menjadikan lebihan makanan tahan lebih lama untuk disimpan.

Lebihan Makanan Ini Boleh Di Sejuk Beku

Melalui infografik yang dikongsi oleh PHM di Facebooknya, mereka menunjukkan jenis-jenis makanan yang boleh disejuk beku dan jangka ketahanan makanan-makanan tersebut.

Melalui kaedah yang dikongsikan oleh PHM dengan menyejukbekukan lebih makanan ini adalah kaedah yang sangat praktikal bagi mengelakkan pembaziran makanan yang tidak dapat dihabiskan.

Seperti marjerin atau mentega di mana sering digunakan oleh pembuat-pembuat kek. Jika marjerin atau mentega anda masih berbaki setelah digunakan, anda boleh menyimpannya di ruangan sejuk beku untuk tahan lebih lama. Pasti ramai terkejut dengan hasil kaedah ini. Ianya mampu membuatkan marjerin itu bertahan hingga 9 bulan lamanya.

Antara makanan yang sering ada lebihan ialah pizza. Jangan anda terkejut jika lebihan pizza anda boleh tahan selama sebulan lamanya hanya dengan sejuk bekukan sahaja pizza tersebut.

Makanan lain ialah pisang dan telur. Pisang yang menjadi antara buah kegemaran orang ramai sebenarnya boleh bertahan selama 2-3 bulan lamanya jika anda simpannya dengan cara yang betul. Manakala telur pula, jika anda simpannya dengan cara yang betul ianya boleh bertahan selama setahun lamanya.

Lain pula bagi keju. Antara makanan yang wajib ada di setiap rumah ini jika anda menyimpannya menggunakan cara yang betul seperti disarankan oleh PHM ini, ianya boleh bertahan selama 6 bulan jika ia tidak dibukan lagi manakala ianya tahan selama 3 bulan jika ianya telah dibuka.

Jika sebut sahaja pasal roti pasti semua tahu ianya senang berkulat tetapi apa yang anda mungkin tidak tahu ialah roti yang belum dibakar boleh bertahan selama 1 bulan dan roti yang sudah dibakar dan tiada pengawet ianya boleh bertahan selama 3-5 bulan jika disimpan dengan betul.

Susu juga antara yang boleh di simpan lama. Susu dapat bertahan selama 3 bulan jika disimpan dengan cara sejuk beku ini. Selain itu, saki baki makanan seperti daging pula boleh bertahan selama 2-3 bulan manakala bagi ayam pula ianya dapat bertahan selama 4-6 bulan lamanya.

Sup dan stew juga boleh disimpan! Lebihan sup dan stew ini dapat bertahan selama 2-3 bulan lamanya jika anda menyimpannya menggunakan cara yang disarankan.
Jadi tak ada lah anda rasa membazir lagi selepas ini. Hanya sejuk beku semua lebihan makanan boleh bertahan dengan lama! Selamat mencuba.
Sumber : Public Health Malaysia


Adab Bangunkan Anak Dari Tidur, Barulah Anak Tak Terkejut!

Tidur merupakan satu nikmat yang sangat menyenangkan dikurniakan oleh Pencipta kepada kita. Tidur yang cukup memberi manfaat kepada tubuh badan, malah boleh mendatangkan kemudaratan dan makruh hukumnya kalau terlebih tidur.
Selalunya bila dah tidur memang susah nak bangun, nak pulak kejutkan anak-anak yang sedang lena dibuai mimpi. Nak pulak tengah hujan di luar memanglah liat jadinya. Mesti buat ibu rasa hangin satu badan kan? Bersabar wahai ibu!

Baca juga: Ibu Ini Kongsi 5 Resepi Sumber Makanan Yang Disebut Dalam Al-Quran Untuk Anak
ADAB-ADAB BANGUNKAN ANAK DARI TIDUR

Mari cuba cara-cara mengejutkan anak dari tidur ini, yang lebih sopan dikongsikan oleh Bahagian Dakwah Jakim, mana tahu anak anda akan mudah bangun.

Cara atau adab membangunkan anak yang tidur, anak yang masih bayi, kanak-kanak, remaja atau dewasa.
1. BERI SALAM KEPADA ANAK YANG SEDANG TIDUR.

– Biasakan memberi salam dengan suara yang lembut sebelum buka pintu bilik anak. Ini juga untuk menghormati privasi mereka.
2. SENTUH HUJUNG IBU JARI KAKINYA & GOYANGKANNYA PERLAHAN-LAHAN.

– Disarankan menyentuh ibu jari kaki dengan lembut supaya anak tidak bangun dalam keadaan terperanjat.
3. PANGGIL NAMANYA DENGAN LEMBUT & TERUSKAN MENGGOYANG KAKINYA.

– Jangan lupa gunakan intonasi suara yang lembut ya. Tidak perlu menjerit seperti tarzan.
4. KALAU MASIH BELUM BANGUN, KUATKAN SEDIKIT SUARA & GOYANG BADANNYA.

– Sambil goyangkan badan anak, kuatkan sedikit suara dalam tegas bukan menjerit tau.
5. TERUSKAN MEMANGGIL NAMANYA & PANGGILAH SAYANG, MANJA ATAU ANAK.

– Contohnya, “anak ku sayang bangunlah, sayang bangun sayang,” Barulah anak rasa sedap mendengarnya.
6. BANGUNKAN SAMBIL MEMUJINYA.

– Contohnya; bangun sayang, anak umi yang baik, anak umi yang soleh, anak umi yang rajin.
7. SETELAH ANAK BANGUN, USAP KEPALANYA SAMBIL BERUCAP DENGAN LEMBUT

– Agar anak mandi, solat subuh dan bersegera ke sekolah untuk menjadi anak yang bijak pandai.
InsyaAllah, anak anda akan bangun dengan badan yang segar dan otak yang cerdas kerana dibangunkan dengan penuh kasih sayang. Semoga bermanfaat.
Sumber: Facebook Bahagian Dakwah Jakim


Jangan Buat Tuan Rumah ‘Hangin’. 7 Pantang Kena Ajar Anak Bila Pergi Beraya

Di Hari Raya beginilah peluang untuk kita mengeratkan silaturrahim dengan menghidupkan amalan saling menziarah. Bila dah jumpa ramai orang, mesti macam-macam ragam tetamu yang kita dapat perhatikan. Ada yang OK, ada juga yang tak berapa nak OK.
Selalu juga kita dengar macam-macam keluhan daripada tuan rumah yang kurang berkenan dengan perangai tetamu. Rungutan ini biasanya berpunca daripada tetamu yang ‘tak makan saman’ atau yang kurang peka terhadap adab semasa menziarah.

Sebagai ibu bapa, ini antara ‘pantang’ yang patut kita ajar pada anak-anak kita kalau nak pergi beraya.
7 Pantang Kena Ajar Anak Bila Pergi Beraya
1. Jangan Masuk Bilik Sesuka Hati
Tahulah kuih raya dan rendang di rumah orang tu sedap sangat, tapi janganlah sampai lupa pantau pergerakan anak-anak masa di sana.

Sesetengah budak suka-suka hati masuk bilik orang dan explore itu ini. Kalau anak yang masih kecil kita mungkin fahamlah juga sebab mereka tak tahu apa-apa. Tapi ada yang dah besar pun buat perangai begini, mesti tuan rumah rasa geram je dalam hati. Itukan dah kira private space, jadi tak sepatutnya kita masuk tanpa izin tuan rumah, walaupun saudara-mara sendiri.

2. Jangan Guna Barang Tanpa Izin
Walaupun ada barang tuan rumah yang diletakkan di ruang tamu, tak semestinya kita boleh gunakannya sesuka hati ya. Ini lagi satu ‘pantang’ yang ibu bapa sering terlepas pandang.
Mungkin ada orang yang suka letak barang tertentu sebagai hiasan, contohnya replika kereta atau model kapal terbang khas. Senang kata collector’s itemlah. Anak-anak kita yang ikut datang beraya pula ingatkan ianya permainan dan meraung nak minta bawa turun. Malah, ada yang memanjat sendiri untuk mengambilnya sampai merosakkan barang-barang tuan rumah.
Tak kiralah barang hiasan itu mahal atau murah, kita perlu menghormati harta benda tuan rumah dan tidak menggunakannya tanpa izin.
Rasanya tak susah kalau standby beberapa mainan anak dalam beg. Faham-faham sajalah, time beraya memanglah anak-anak cepat bosan. Jadi, ingatkan mereka untuk bermain dengan mainan mereka sendiri kecuali jika dipelawa.
www.youtube.com
3. Jangan Minta Duit Raya
Kita kena buat anak faham bahawa pemberian duit raya adalah sesuatu yang menjadi hak tuan rumah. Kita pun kena tukar mentaliti bahawa ia bukanlah sesuatu yang wajib, dan ia bukanlah tujuan utama kita pergi menziarah antara satu sama lain.
Yang penting, kita kenal saudara-mara, kenal jiran-jiran, tanya khabar, dan bermaafan. Duit raya ada atau tidak, itu tak penting.
Foto Kredit: NST Online
4. Jangan Buka Sampul Duit Raya
Kalau dapat duit raya, ajarkan anak untuk ucapkan terima kasih. Kemudian, simpan dalam poket atau terus beri pada ibu ayah. Tak payah sibuk-sibuk nak buka depan orang ramai, terutamanya di depan orang yang memberinya.
Tindakan begini dikhuatiri boleh menjatuhkan air muka tuan rumah. Anak-anak kecil pula jujur, nanti dilaungnya berapa ringgit dalam sampul tu. Yang dah besar sikit mungkin semakin lantang, pandai pula bagi komen macam-macam. Orang itu miskinlah, orang ini kayalah, orang itu kedekutlah. Patutnya kalau orang dah beri duit raya, bersyukurlah ya.
Foto Kredit: The Finder Singapore
5. Jangan Asyik Menghadap Gajet
Tak salah ibu ayah nak bagi anak tengok gajet sekejap sekadar nak elakkan anak daripada kebosanan. Tapi janganlah sampai mereka langsung tak bersalam dan bertegur dengan tuan rumah.
Bila tuan rumah tanya, dia langsung tak toleh. Jawab pula sambil pandang phone. Macam mana nak eratkan silaturrahim kalau bertandang ke rumah orang dengan cara ini. Kalau anak kecil bolehlah dimaafkan juga, tapi kalau anak yang dah besar panjang, mana tak ‘hangin’!
Foto Kredit: zenparent.in
6. Jangan Tinggalkan Makanan Merata-rata
Anak-anak kita ni biasalah, ‘mood’ makan dia kejap ada kejap tak ada. Kejap dia kata nak, lepas sekali gigit dia kata dah kenyang.
Kasihan tuan rumah kalau nampak juadah mereka dibuang-buang. Penat mereka berhabis duit dan bangun awal pagi semata-mata nak sediakan hidangan untuk tetamu.
Ada budak-budak yang baru makan sikit dah buang, lepas tu nak ambil yang lain pula. Ibu ayah kalau dah tahu perangai anak begini, kenalah prihatin dan tengokkan anak-anak masa makan nanti. Kuih raya sekarang pun bukannya murah… Boleh ‘kopak’ dibuatnya!
Jangan biarkan anak ambil macam-macam sebelum habiskan yang dah diambil di dalam pinggan sendiri. Lagi sakit hati kalau sisa makanan ditinggalkan di sana sini. Lagi bagus, minta anak bawa pinggan terus ke dapur lepas selesai makan.
Foto Kredit: Smart Restaurants
7. Jangan Datang Beraya Tak Kena Masa
Sesetengah anak-anak kita suka pergi beraya di kejiranan dengan geng-geng mereka. Walaupun pada Hari Raya disunatkan kunjung-mengunjung, janganlah lupa pesan pada anak supaya jangan pergi beraya pada waktu yang kurang sesuai. Contohnya waktu awal-awal pagi, waktu makan tengah hari, waktu terlalu lewat petang. Waktu-waktu begini mungkin tuan rumah sedang sibuk bersiap, solat, atau sedang berehat. Kalau tengok banyak kereta di luar, dah tentulah tuan rumah tengah ada ramai tetamu untuk dilayan.
Ini tidak, orang belum balik sembahyang raya, dia dan geng-geng dia dah terpacak depan rumah jiran. Tak cukup dengan itu, loceng dibunyikan berkali-kali, salam dilaungkan kuat-kuat, macam memaksa pula tuan rumah buka pintu.
Nabi kita sendiri mengingatkan umatnya supaya cukuplah memberi salam sebanyak tiga kali, jika tiada jawapan, maka hendaklah kamu balik. (Riwayat Bukhari dan Muslim).

Ibu Ayah Janganlah Buat Tak Faham Je
Kita sendiri pun pernah jadi tuan rumah kan? Bukan 7 pantang ini saja, sebenarnya banyak lagi adab yang sepatutnya menjadi ‘common sense’ yang kita sendiri boleh fikir. Cuma kadang-kadang mungkin terlupa, maka apa salahnya kita saling mengingatkan.
Biasalah kalau pergi beraya ni bukannya sekejap. Mungkin anak dah letih, bosan, dan perlu berehat. Jadi, elakkan berlama-lama di rumah orang kalau kita tengok anak pun dah tak larat. Bila dah kepenatan, mereka lebih mudah merengek, meragam, dan buat perangai. Jadi, tak bolehlah salahkan anak sepenuhnya kalau kita sendiri kurang peka dengan keadaan mereka.


Budaya Konten ‘Hina Makanan’ Makin Parah, Jadikan 7 Nasihat Ini Sebagai Pedoman

Bercakap soal adab, dilihat makin ramai dalam kalangan kita khususnya generasi Z atau Gen Z yang sudah kekeringan dengan adab. Mana tidaknya, asyik terleka dengan pegangan teguh pengaruh sosial media sehingga terlupa dengan realiti kehidupan yang menerapkan pegangan adab khususnya dalam Islam. Ini juga termasuk adab makan yang sudah lupus ditelan zaman…
Jika anda perhatikan di laman media sosial, ada golongan yang menggelar diri mereka berada dalam lingkungan ‘T20’ seringkali menyibukkan diri untuk bergaul bersama golongan yang kurang berkemampuan seperti B40. Tujuan bergaul tersebut pula adalah semata-mata untuk merendahkan kehidupan golongan ini termasuk makanan yang dimakan. Kenapa?

Baca juga: [PART 2] Makin Bertambah & Mantap, Ini Senarai Menu Rahmah Mesra Poket Seluruh Negara
JAGA ADAB MAKAN, TAK PERLU LUASKAN BUDAYA HINA MAKANAN
Terdapat satu perkongsian di laman media sosial di mana pemiliknya dirahsiakan, memaparkan ‘rungutan’ terhadap makanan yang dibeli. Sudahlah membeli makanan yang lebih murah harganya dan diciptakan khas untuk membantu orang yang kurang berkemampuan, dihina pula makanan tersebut?

Jadi, saudara Azizul Azli Ahmad di laman Facebooknya menitipkan 7 nasihat yang boleh dijadikan pedoman buat orang ramai yang dilihat semakin hanyut dalam dunia media sosial. Terutama sekali adab dengan makanan perlu dijaga dan bukan sewenang-wenangnya merendahkan jenis makanan tersebut.
BUDAYA HINA MAKANAN?
1. Sejak zaman ada sosial media, saya tak pernah nak upload apa benda saya makan. Saya berprinsip, tak semua yang kita mampu orang akan mampu. Makan diam diam.
2. Sejak kerajaan perkenalkan Menu Rahmah ini, budaya hina makanan makin menjadi jadi. Di tik tok ada yang tambah dengan air oren sebab kering sangat katanya.
3. Kawan kawan, jangan jadikan bahan makanan satu kehinaan. Nabi pesan dan sangat tak suka.
4. Benci dengan kerajaan, jangan hina makanan kita. Ahli parlemen pun ramai buat perangai purba.
5. Jadilah manusia yang rasional, tak suka jangan beli ambil dan makan. Dah makan tak sedap atau selesa, maklumkan baik baik pada pemilik kedai.
6. Semalam saya singgah beli barang dapur di Mydin Ipoh, lewat di bahagian makanan ada yang minta menu Rahmah dan staf Mydin bagi dengan baik dan banyak.
7. Bagi orang lapar, sedap bukan keutamaan tetapi banyak dan kenyang itu adalah keutamaan mereka.
Berhentilah! Membuat konten menghina makanan ini. Nabi benci dan sangat tak suka. Takkan nak ikut sunnah poligami sahaja, tapi makanan menghina apa yang nabi ajarkan.

Perbuatan ini mendapat kecaman dalam kalangan warganet dan ramai yang mengharapkan supaya diri tidak terjebak dalam mempunyai perangai yang sama. Wahai sahabat, kika terlampau senang hidup kaya raya, pergilah cari makanan yang ‘sekufu’ dengan darjat yang dibanggakan dan makanan yang anda rendahkan ini tidak memerlukan ‘review’ murahan.
Sumber: Azizul Azli Ahmad


Jangan Ego Minta Maaf Dengan Anak, Mereka Tak Akan ‘Pijak Kepala’

“Aduh, anak bujang aku yang seorang ni dah pandai merajuk. Satu hal pula aku nak meminta maaf dengan dia. Memang dah janji nak ke restoran tu malam ni. Tapi tiba-tiba ada ‘meeting’ tergempar, nak buat macam mana. Salah aku jugak ke?”
Sebagai ibu bapa, kita juga adalah manusia dan tak dapat lari daripada melakukan kesilapan. Sama ada kesalahan itu disengajakan atau tidak, sekiranya ia melibatkan anak-anak, tentu ada yang berkira-kira dan terfikir sama ada mereka perlu meminta maaf atau tidak. Ini kerana, ia dianggap sebagai amalan hamba terhadap tuannya, pekerja terhadap majikannya, murid kepada gurunya, rakyat kepada pemerintah, golongan muda kepada golongan tua, dan anak kepada ibu bapa.

Hakikatnya perkataan ‘maaf’ sebenarnya mungkin tidak begitu mudah diucapkan, lebih-lebih lagi jika ia melibatkan perkara yang besar dan rasa ego dan malu dalam diri ibu bapa.
Namun, berikut adalah 7 sebab utama mengapa ibu bapa juga perlu meminta maaf kepada anak-anak kerana ia boleh memberi kesan kepada masa depan mereka.

Foto Kredit: uykusuzanneler.com

7 Sebab Ibu Bapa Tak Boleh Ego Meminta Maaf Dengan Anak
1. Salah Tak Bererti Lemah
Perkara pertama yang perlu anda ingat adalah meminta maaf tidak akan membuat ibu bapa kelihatan lemah atau ‘teruk’ di hadapan anak.
Benar, kita sudah berusaha melakukan yang terbaik untuk anak-anak, namun tiada siapa yang sempurna serba-serbi. Maka, jangan pernah menganggap bahawa kesilapan adalah sesuatu yang tidak dapat diperbetulkan. Dalam Islam pun, dijelaskan bahawa perbuatan meminta dan memberi maaf adalah antara amalan mulia yang melayakkan seseorang Muslim mendapat ganjaran yang tinggi di sisi-NYA.

2. Anak Tidak Keliru Membezakan Baik Dan Buruk
Apabila ibu bapa melakukan kesilapan kepada anak – seperti terlupa tarikh penting di sekolah, lewat mengambil mereka, atau tidak menepati janji; jangan sesekali menunda untuk meminta maaf kepada mereka. Ada yang menganggap mereka masih kecil dan akan melupakan semua hal tersebut. Lalu, mereka mendiamkan diri dan berlakon seperti tiada apa-apa yang berlaku.
Menurut pakar psikologi, Dr Kate Roberts menerusi Psychology Today, anak-anak selalunya akan mengingati hal ini dengan jelas. Malahan, sikap sambil lewa ibu bapa yang tidak meminta maaf dan tidak menjaga perasaan anak menjadikan anak-anak itu menjadi keliru terhadap baik dan buruknya perkara yang dilakukan oleh ibu bapa mereka.
Foto Kredit : dawnnews.tv
3. Anak Akan Mencontohi Anda
Ibu bapa adalah ‘role model’ yang pertama dan paling berpengaruh dalam anak-anak. Setelah melihat ibu bapa berinisiatif untuk meminta maaf, anak anda akan berasa lebih mudah untuk melakukan hal yang sama apabila mereka melakukan kesilapan.
Tetapi, jika anda mengelakkan daripada meminta maaf sehingga menipu anak kecil, mereka juga akan belajar daripadanya. Lebih bahaya jika anak-anak berpura-pura dan menyembunyikan sesuatu daripada anda semata-mata kerana terikut-ikut dengan perangai anda.
Foto Kredit: babyradio.gr
4. Elak Anak Memberontak
Sebagai ibu bapa, permintaan maaf akan menjadikan anak berasa dihargai dan disayangi; bukannya seseorang yang di’pijak kepala’. Malah, tindakan ini dapat melentur anak-anak dan mengelakkan mereka daripada menjadi seorang yang suka memprotes.
Sekiranya ibu bapa menganggap perasaan anak tidak penting, anak-anak akan susah untuk mempercayai anda dalam apa jua hal. Oleh kerana tersinggung, mereka mungkin juga akan mengalami krisis percayakan diri mereka sendiri.
Tetapi, jika anda berani minta maaf dan mengakui kesilapan, anak akan berasa lebih dekat dengan anda dan tidak ragu menceritakan sebarang masalah mereka.
Foto Kredit: canadianfamily.org
5. Menanam Prinsip Kejujuran Yang Utuh
Tindakan meminta maaf bukanlah sekadar ‘memujuk’ atau ‘mendiamkan’ anak-anak yang sedang marah, tetapi intipatinya adalah prinsip untuk berlaku jujur terhadap diri sendiri.
Secara tidak langsung, anda mengajar anak tentang pentingnya kejujuran terhadap sesama manusia termasuklah diri sendiri. Bahkan, semua manusia di dunia memiliki tanggungjawab untuk sentiasa memohon keampunan daripada Tuhan Yang Maha Melihat setiap perbuatan kita.
Foto Kredit : medina-center.ru
6. Menjadikan Anak Seorang Yang Pemaaf
Penting untuk anak anda memahami bahawa walaupun seseorang telah melakukan kesilapan, mereka masih boleh memperbetulkannya dan bercakap tentangnya. Hal ini membantu anak membina jati diri mereka yang bakal melangkah menuju kehidupan sebenar dalam sedikit masa lagi.
Dalam masa yang sama, perbuatan memberi dan meminta maaf adalah budaya yang patut dijadikan amalan. Tindakan ini akan membolehkan anak menjadi seorang yang lebih penyayang dan tidak kekok untuk memperbaiki hubungan sesama ahli keluarga, rakan-rakan termasuklah orang luar.
Foto Kredit: theodysseyonline.com
7. Anak Punya Semangat Untuk Sentiasa Mencuba
Apabila ibu bapa mengakui kesilapan, mereka sebenarnya memberi peluang kepada anak untuk ‘berbuat salah’. Mereka lebih yakin untuk mengambil risiko dan sekaligus menjadikan mereka seorang yang berani dan tidak takut untuk gagal. Ini akan memberi ruang kepada anak untuk membesar menjadi seorang yang bertanggungjawab dan selesa dengan diri sendiri walaupun telah berbuat silap.
Sikap ini amat penting untuk masa depan anak, dan ia merupakan ‘hadiah’ yang sangat istimewa untuk anak-anak menyerlahkan kebolehan serta minat mereka.
Foto Kredit: hertsmereleisure.co.uk
Meminta Maaf Adalah Tanda Keberanian
Sungguhpun kita cuba menjadi ibu bapa yang sempurna, namun realitinya kita tetap akan melakukan kesilapan. Jika ia berlaku, janganlah berasa ego untuk mengakuinya sehingga memulaukan perasaan dan menyakiti hati anak tersebut. Bukankah salah satu daripada tindakan yang menunjukkan kasih sayang adalah dengan meminta maaf?
Rasulullah SAW pernah bersabda:
لَيْسَ مِنَّا مَنْ لَمْ يَرْحَمْ صَغِيرَنَا، وَيُوَقِّرْ كَبِيرَنَا
“Bukan termasuk golonganku orang yang tidak menyayangi orang muda dan tidak menghormati orang yang tua” (HR. At-Tirmidzi)
Lantaran itu, anak-anak perlu diajar bahawa tindakan mengakui kesilapan mereka adalah lebih penting berbanding menyembunyikannya. Lebih penting lagi, mereka memahami bahawa tindakan ini merupakan tanda kekuatan dan keberanian.


Adab Suami Ketika Isteri Mengandung

Adab Suami Ketika Isteri Mengandung
Ketika isteri mengandung, suami hendaklah benar-benar bertanggungjawab terhadap isteri kerana perasaan isteri sangat sensitif pada saat itu. Ada suami ketika isteri mengandung melibatkan emosi. Isteri sangat memerlukan perhatian daripada suami yang disayanginya. Ada beberapa perkara yang perlu suami lakukan terhadap isteri yang sedang mengandung :
1. Suami hendaklah menunjukkan rasa kasih sayang terhadap isteri, sebagai teman hidup yang paling dekat.

2. Hendaklah berlaku jujur dan setia terhadap isteri serta hindari daripada bersikap kejam terhadap isteri.
3. Selesaikan dahulu jika ada perselisihan faham yang berlaku dengan isteri sebelum masuk tidur.

4. Jangan mudah mengeluarkan perkataan talak kepada isteri.

5. Ketika isteri hampir bersalin, suami digalakkan membaca doa berikut, “La ila ha illa anta subha naka inni kun tum minadzolimin”
Maksudnya  : “Tiada Tuhan yang disembah melainkan Engkau Maha Suci. Engkau Ya Allah, sesungguhnya aku termasuk di kalangan orang yang zalim”
6. Suami hedaklah kerap solat sunat atau solat hajat dan mendoakan agar isteri dan anak dalam kandungan selamat. Mengandung akan memberi tekanan terhadap wanita dari segi fizikal, ia harus menampung kandungannya, tubuh badannya bekerja lebih kuat. Jantungnya mengepam darah 40% lebih daripada keadaan biasa. Buah pinggangnya harus mengendalikan pembuangan kotoran bayinya.
Wanita mengandung juga mengalami perubahan emosi, maka tugas para suamilah untuk menjaga hati para isteri.


Adakah Anda Menderita Dalam Diam?

Bersedialah Untuk Pengalaman Serba Baharu Dengan Alcon’s Dailies Total1®, Satu-Satunya Kanta Sentuh Gradien Air Yang Pertama Di Dunia
Alcon, peneraju penjagaan mata global, telah memperkenalkan teknologi baharu dalam kanta sentuh yang menjanjikan paras keselesaan yang tiada bandingannya. Diilhamkan oleh “penderita diam” – konsumer yang mengalami dan menerima ketidakselesaan sebagai sebahagian daripada pengalaman penggunaan kanta sentuh, Kanta Sentuh Satu-Hari Gradien Air (“Water Gradient”) DAILIES TOTAL1® mengundang pemakainya untuk mengubah definisi jangkaan keselesaan mereka. Ia memberikan kelinciran dan keupayaan pernafasan yang unggul, sehinggakan anda terasa seolah-olah tidak memakainya, walaupun di penghujung hari1.

Adakah mata anda terasa kering atau letih setelah memakai kanta sentuh sepanjang hari? Atau adakah perasaan terdapat “sesuatu bendasing” di dalam mata anda kadangkala mengganggu anda?
Walaupun selepas pembangunan selama 40 tahun, keselesaan kanta sentuh masih merupakan masalah yang besar bagi pemakai kanta sentuh. Persatuan ‘Tear Film and Ocular Surface Society’ (TFOS) menemui bahawa – sebanyak 50% pemakai kanta sentuh melaporkan keadaan tidak selesa2. Perkara yang lebih membimbangkan ialah bahawa kurang daripada suku pemakai kanta sentuh3Φ telah meluahkan mengenai masalah ini, mengakibatkan sebahagian besar mereka menjadi penderita dalam diam.

Kekeringan dan ketidakselesaan, pengalaman biasa untuk ramai pemakai kanta sentuh, lazimnya dianggap sebagai sebahagian daripada pengalaman memakai kanta sentuh atau menjadi alasan untuk berhenti memakainya. Dalam satu kajian yang dilaksanakan sebelum pelancaran DAILIES TOTAL1® – 46% daripada konsumer Malaysia melaporkan kekeringan dan/atau ketidakselesaan semasa memakai kanta sentuh4. Tambahan lagi, 53% daripada mereka melaporkan bahawa kanta sentuh mereka terasa kering pada penghujung hari 4.
Tetapi, semua masalah ini bakal berakhir, dengan sebuah penemuan baharu dalam teknologi kanta sentuh. Alcon telah melancarkan sebuah revolusi industri dalam pengalaman memakai kanta sentuh dengan inovasi terkininya, DAILIES TOTAL1®.

“Kanta sentuh DAILIES TOTAL1® benar-benar menawarkan konsumer sebuah pengalaman pemakaian yang mengagumkan – sekali anda mencubanya di mata, anda akan merasakan perbezaannya,” kata Sandeep Tewari, Pengurus Negara Alcon Malaysia. “Kami berbangga untuk melaporkan bahawa dalam kajian klinikal kami, 9 daripada 10 pesakit melaporkan bahawa DAILIES TOTAL1® begitu selesa sehinggakan mereka terasa seperti tidak memakai sebarang kanta5.”
Penyelidikan di sebalik DAILIES TOTAL1® Alcon telah menghasilkan sebuah kanta sentuh yang bukan hanya lebih unggul dari segi keupayaan pernafasan^ (6 kali lebih baik daripada kanta pakai buang terulung di pasaran6), tetapi juga kelinciran. Berbekalkan teknologi gradien air yang menakjubkan, kanta DAILIES TOTAL1® direka dengan hampir 100% air7* di atas permukaan luar yang mewujudkan permukaan licin dan kusyen yang selesa serta perasaan “tiada bendasing” yang berkekalan sehingga ke penghujung hari8**.

Kebanyakan kanta sentuh berasa selesa apabila anda mula memakainya. Bagaimanapun, ujian sebenar bagi sebuah kanta sentuh adalah sama ada keselesaannya boleh menemani anda sepanjang hari, sehingga saat anda mengeluarkannya. Dalam sebuah kajian klinikal, para pesakit memberikan skor setinggi 9.2 daripada 10 untuk keselesaan pada penghujung hari8 bagi DAILIES TOTAL1®. Memandangkan pengguna biasa meluangkan masa selama 16 jam sehari untuk aktiviti harian seperti kerja, tugasan di rumah dan aktiviti santai – ketidakselesaan kanta sentuh bukan lagi satu penghalang dan gangguan yang boleh dibiarkan.

KETERSEDIAAN DAN HARGA
DAILIES TOTAL1® kini ditawarkan oleh profesional terpilih di seluruh negara. Untuk senarai penuh stokis, sila layari www.alconmalaysia.com/dt1.
DAILIES TOTAL1® dijual dalam pek 30 unit dengan harga runcit yang disyorkan sebanyak RM174.90 (termasuk GST).
Cuba dan rasakan perbezaannya. Berundinglah dengan pakar penjagaan mata mengenai percubaan 5 hari DAILIES TOTAL1® di kedai-kedai yang turut serta. Tertakluk kepada Terma dan Syarat.

ΦDi kalangan pesakit kanta sentuh yang membeli bekalan baharu jenama kanta sentuh yang sama di ujian mata terakhir.
^Kanta dengan kadar pemindahan oksigen yang tinggi: DAILIES TOTAL1® (delefilcon A) kanta sentuh: Dk/t = 156 @ -3.00D.
*Berdasarkan pengukuran makmal ke atas kanta yang belum digunakan
**Berdasarkan para pemakai yang bersetuju dengan pernyataan “Saya boleh memakai kanta ini dengan selesa sepanjang hari.”
Rujukan:

Melalui kajian klinikal melibatkan 80 orang pesakit. Data Alcon dalam fail, 2011.
The TFOS International Workshop on Contact Lens Discomfort: Report of the Management and Therapy Subcommittee. IOVS, October 2013, Vol. 54, No. 11, TFOS184—203.
Berdasarkan kajiselidik melibatkan 113 pemakai kanta sentuh; Data Alcon dalam fail, 2006.
Berdasarkan kajiselidik di Malaysia melibatkan 24 pengamal penjagaan mata yang memberikan kanta sentuh Dailies Total 1® kepada 201 orang pesakit; Data Alcon dalam fail, 2016.
Melalui kajian klinikal melibatkan 80 orang pesakit. Data Alcon dalam fail, 2011.
Berdasarkan nisbah kadar pemindahan oksigen kanta sentuh, di kalangan kanta sentuh pakai buang harian; Data Alcon dalam fail 2010.
Angelini T, Nixon R, Dunn A, et al. Viscoelasticity and mesh-size at the surface of hydrogels characterized with microrheology. Invest Ophthalmol Vis Sci. 2013; 54: E-Abstract 500.
Melalui kajian klinikal rawak di mana subjek dirahsiakan; Data Alcon dalam fail, 2011.

LATAR BELAKANG ALCON
Alcon adalah sebuah peneraju global dalam penjagaan mata. Selaku sebuah divisyen Novartis, kami menawarkan portfolio produk terluas bagi meningkatkan penglihatan dan memperbaiki kehidupan orang ramai. Produk-produk kami mempengaruhi kehidupan lebih daripada 260 juta orang setiap tahun yang mengalami masalah seperti katarak, glaukoma, penyakit retina dan ralat refraktif, dan terdapat jutaan lagi yang menantikan penyelesaian untuk memenuhi keperluan penjagaan mata mereka. Matlamat kami adalah untuk membentuk semula penjagaan mata, dan kami merealisasikan matlamat ini melalui produk-produk inovatif, kerjasama dengan pakar penjagaan mata serta program-program yang meningkatkan akses kepada penjagaan mata yang berkualiti. Dapatkan maklumat lanjut di www.alcon.com.
Alcon juga terdapat di Facebook. ‘Like’ kami di www.facebook.com/AlconMalaysia.


Adakah Anda Telah Memberikan Susu Yang Baik Untuk Tumbesaran & Perkembangan Anak Anda?

Membekalkan nutrisi secukupnya buat anak-anak bukanlah satu tanggungjawab yang mudah. Biasalah kanak-kanak ni ada macam-macam ragamnya. Ada yang suka makan ikan, tapi tak suka makan sayur. Ada yang suka makan sayur tapi tak suka makan buah.
Haishhh, kadang pening juga kita. Ye la, sebagai ibu bapa mestilah kita nak yang terbaik buat mereka.

Namun begitu, ibu bapa tak perlu lagi bimbang sebab hanya dengan satu langkah mudah kita dah boleh bekalkan keperluan vitamin dan mineral yang diperlukan oleh tubuh badan mereka. Jom kami kongsikan!

Amalkan Pengambilan Susu 2 Gelas Sehari!

Tahukah anda, pengambilan susu 2 gelas sehari merupakan saranan Garis Panduan Diet Malaysia?

Ye betul, pengambilan susu 2 gelas sehari merupakan salah satu cara yang terbaik untuk kita bekalkan nutrisi yang secukupnya buat tubuh badan anak-anak kita. Hal ini kerana, susu secara semulajadi mengandungi pelbagai vitamin dan mineral seperti Vitamin B2, Vitamin B12,  Kalsium dan Fosforus yang membantu mengalakkan pertumbuhan yang sihat
Namun begitu, kebanyakan susu yang dijual di kedai-kedai kini memiliki formula yang telah diperkukuhkan dengan vitamin dan mineral bagi tujuan yang berbeza. Justeru itu, penting untuk anda pilih susu yang mampu membekalkan sebanyak mungkin vitamin dan mineral yang diperlukan oleh anak anda untuk membantu tumbesaran dan perkembangan mereka.
Apabila mereka telah mendapat zat dan nutrisi yang mencukupi barulah, mereka boleh tumbuh besar dengan sihat dan gembira.
Susu Nespray Penuh Krim Mengandungi Pelbagai Kebaikan.

Padat dengan pelbagai nutrisi, susu NESPRAY Penuh Krim merupakan satu-satunya susu penuh krim dengan 15 vitamin dan mineral* seperti Kalsium, Magnesium, Vitamin D, Vitamin A, Vitamin C, Vitamin E, Zat Besi dan banyak lagi bagi memenuhi keperluan tubuh kanak-kanak
yang bersekolah.
*Perbandingan berdasarkan maklumat pemakanan Susu Lembu Penuh Krim daripada data Nielsen (Oktober 2020).
Penting untuk ibu bapa pantau keperluan tubuh anak-anak supaya potensi diri mereka dapat dipupuk sepenuhnya. Berikut ialah faedah pengambilan nutrien bermanfaat dalam susu NESPRAY Penuh Krim yang wajib anda tahu.
1. Mengekalkan sistem ketahanan tubuh kanak-kanak dengan baik

Seperti yang anda sedia maklum, pandemik Covid-19 telah mengajar kita mengenai kepentingan memiliki tubuh yang sihat dengan sistem ketahanan yang kuat bagi mengurangkan kemungkinan anak-anak kita jatuh kita dan mengelakkan jangkitan virus yang tidak diingini secara langsung.
Amalkan pemakanan seimbang dengan makan buah-buahan dan sayur-sayuran seperti brokoli, keledek dan lobak merah. Makanan ini membekalkan nutrien utama seperti Vitamin A, Vitamin C dan Zat Besi yang memperkuatkan lagi sistem ketahanan tubuh kanak-kanak. Susu NESPRAY Penuh Krim juga mengandungi nutrien-nutrien penting ini.
2. Menyokong fungsi otak

Susu NESPRAY Penuh Krim mengandungi vitamin dan mineral yang baik untuk perkembangan otak seperti Asid Folik, Vitamin B dan Zat Besi. Apabila otak menerima zat dan nutrisi yang mencukupi sel-sel otak mempunyai lebih banyak tenaga dan dapat berfungsi dengan lebih baik. Ini membantu fokus dan tumpuan kanak-kanak ketika mempelajari sesuatu.
Walau bagaimanapun, penting untuk kanak-kanak amalkan diet pemakanan yang seimbang dan sihat untuk menyokong perkembangan tubuh dan minda mereka.
3. Membantu perkembangan tumbesaran tubuh.

Mengandungi kadar protein yang tinggi, susu NESPRAY Penuh Krim menyokong pertumbuhan sihat tubuh kanak-kanak. Protein merupakan asas kepada blok binaan tubuh badan dan ianya memainkan peranan penting dalam perkembangan fizikal dan mental.
Disamping itu, susu NESPRAY Penuh Krim juga mengandungi Kalsium dan Vitamin D yang penting untuk pertumbuhan tulang dan gigi. Maka, tak hairanlah susu Nespray Penuh Krim jadi pilihan ramai ibu bapa.
Bila kanak-kanak mendapat kalsium, protein, vitamin dan mineral yang mencukupi barulah mereka boleh mencapai potensi penuh ketika melakukan apa yang mereka sukai seperti bermain, bersukan dan belajar.
Susu Nespray Penuh Krim Mudah Disediakan & Bebas Sukrosa!

Tidak mengandungi sukrosa, rasa susu Nespray Penuh Krim memang sangat berkrim. Sebab itulah ramai kanak-kanak menyukainya.
Tambahan pula, susu NESPRAY Penuh Krim mudah untuk disediakan. Kita hanya perlu bancuh menggunakan air suam dan tadaa… susu telah sedia untuk dinikmati oleh anak-anak kita. Tak ke mudah tu?
Bukan apa, musim-musim bekerja dari rumah ni, mana nak meeting, mengemas rumah, pantau PDPR anak-anak lagi, kadang tu masak pun ala kadar je sebab tak sempat. Jadi, bila ada susu NESPRAY Penuh Krim ni mudah, walaupun sibuk, anak-anak tetap dibekalkan dengan nutrisi yang mereka perlukan.
Untuk maklumat lanjut mengenai susu NESPRAY Penuh Krim korang boleh klik di SINI
Pembelian secara atas talian pula boleh dilakukan melalui Shopee atau Lazada.


Adakah Semua Orang Terkesan Dengan Kenaikan OPR? Ini 5 Fakta Sebenar Mengenai Kenaikan Tersebut

Ramai yang takut mendengarkan berita tentang kenaikan Kadar Dasar Semalaman (OPR) yang telah pun meningkat sebanyak dua kali dalam tempoh beberapa bulan sahaja.
Tapi seberapa ramai agaknya yang betul-betul faham akan fakta sebenar disebalik kenaikan OPR ini? Adakah anda dan keluarga terkesan? Atau anda masih lagi keliru tentang apa yang sedang terjadi dalam aliran ekonomi kita sekarang?

Haa.. Kami faham kadang-kadang boleh jadi agak susah untuk sesetengah orang faham dengan betul akan ‘bahasa ekonomi’ jadi kami akan ringkaskan beberapa perkara penting tentang OPR untuk memudahkan korang faham situasi sebenar.

Ini 5 perkara tentang OPR yang anda perlu tahu

1. Kadar OPR perlu kembali kepada tahap normal

Mungkin tak ramai yang perasan bahawa kadar OPR sebelum pandemik sebenarnya adalah lebih tinggi iaitu sekitar 3.00 hingga 3.25 peratus berbanding sekarang,
Apabila pandemik melanda dan negara dikenakan Perintah Kawalan Pergerakan (PKP) OPR diturunkan kepada kadar 1.75 demi membantu anda berbelanja atau memudahkan urusan permohonan pinjaman.
Namun, negara kembali mencatat pertumbuhan ekonomi yang sihat setelah kesemua sektor ekonomi dibuka semula dan kegiatan harian kembali normal. Oleh itu, kadar OPR juga perlu dikembalikan ke nilai asal agar inflasi dapat dikawal.
2. Apa itu inflasi?

Inflasi secara ringkasnya adalah kenaikan harga umum barangan atau perkhidmatan yang terjadi dalam tempoh masa tertentu.
Kadar inflasi ditetapkan berdasarkan Indeks Harga Pengguna (IHP) yang mana mempengaruhi perubahan harga item-item di dalam bakul tetap barangan dan perkhidmatan.
Item dalam bakul tetap barangan dan perkhidmatan IHP terdiri daripada 12 kumpulan utama seperti berikut:

Makanan dan minuman bukan beralkohol
Minuman beralkohol dan tembakau
Pakaian dan kasut
Perumahan, air, elektrik, gas dan Bahan Api Lain
Hiasan, perkakasan dan penyelenggaraan isi rumah
Kesihatan
Pengangkutan
Komunikasi
Perkhidmatan rekreasi dan kebudayaan
Pendidikan
Restoran dan Hotel
Pelbagai barang dan Perkhidmatan

Di Malaysia, Jabatan Perangkaan Malaysia (DOSM) adalah badan yang bertanggungjawab untuk mengeluarkan maklumat berkenaan inflasi semasa.
Bagaimanapun, ini tidak bermakna mereka juga yang mengawal kadar inflasi, sebaliknya ia dipengaruhi faktor luar seperti peperangan serta kekurangan bekalan bahan mentah dunia yang mana diluar bidang kuasa kerajaan tempatan.
Dalam bahasa mudahnya, kalau 3 tahun lepas dengan RM50 anda boleh dapat 5 barang keperluan rumah tapi sekarang anda hanya boleh beli 2 barang sahaja, di situ sudah menunjukkan peningkatan inflasi yang terjadi dalam tempoh tersebut.
3. Kenaikan Kadar OPR tidak menjejaskan pinjaman dengan kadar faedah tetap

Kenaikan OPR sama sekali tidak melibatkan pinjaman dengan kadar faedah tetap seperti pembiayaan sewa-beli (pinjaman kenderaan) atau sebahagian pinjaman peribadi.
Sebaliknya hanya melibatkan pinjaman pada kadar faedah berubah seperti pembiayaan kediaman serta sesetengah pinjaman perniagaan.

4. Kenaikan mengikut kadar pinjaman

Buat masa sekarang dengan kenaikan sebanyak 0.25 pada kadar OPR tidaklah membawa kesan yang terlalu besar kepada jumlah pembayaran semula.
Ianya bergantung kepada kadar pinjaman asal, sekiranya jumlah pinjaman berjumlah RM400,000, kadar kenaikan untuk pembayaran bulanan yang dianggarkan adalah sekitar RM40 hingga RM50.
Namun, lagi tinggi nilai pinjaman maka lebih banyaklah kadar kenaikan yang perlu anda bayar secara bulanan.
5. Dijangka naik lagi

Penganalisis Ekonomi Putra Business School, Prof. Madya Dr. Ahmed dalam satu temu ramah bersama Kosmo! meramalkan kadar OPR bakal dinaikkan lagi dalam tahun ini selari dengan perkembangan ekonomi semasa.
Jadi, suka untuk kami ingatkan agar anda berfikir panjang terlebih dahulu sebelum membuat sebarang permohonan pinjaman.
Ambil kira kemungkinan peningkatan OPR ini dan bersedia untuk membuat bayaran bulanan dengan kadar yang lebih tinggi sekiranya ia dilaksanakan.
Jangan nanti bila dah sampai waktu pembayaran baru nak menyesal, dah tak guna ya..
Mengelakkan peningkatan inflasi secara mendadak
Sebenarnya, kenaikan OPR ini sama sekali tidaklah untuk membebankan orang ramai sebaliknya ia bagi memastikan kadar inflasi tidak meningkat secara mendadak.
Ia bagi mengelakkan terjadinya krisis ekonomi seperti di Turki yang mencatatkan kadar inflasi sehingga 70%, ia adalah rekod tertinggi dalam tempoh 24 tahun buat negara itu.

Hal ini adalah berikutan kejatuhan lira yang terjadi kerana tindakan mereka mengekalkan faedah pada kadar rendah untuk menjana pertumbuhan ekonomi.
Perkara tersebut malangnya telah menyebabkan kadar inflasi semakin melonjak sehingga menjejaskan kuasa membeli orang ramai berikutan harga barangan serta perkhidmatan naik secara drastik.
Kebiasaannya, cara paling berkesan untuk menangani masalah inflasi adalah dengan menaikan kadar faedah. Namun, keengganan kerajaan turki untuk berbuat demikian telah menyebabkan ketidakstabilan mata wang mereka sehingga harga jualan di sana kerap berubah.

Harga makanan dan minuman bukan alkohol mereka melonjak 89.1%, manakala industri pengangkutan pula mengalami kenaikan harga terbanyak ke 105.9%
Haa.. kita tak nak lah perkara sebegitu jadi di Malaysia juga kan? Jadi pelarasan OPR adalah perlu dilakukan bagi mengekalkan kestabilan harga dan menyokong ekonomi negara.
Malah, dijangkakan dengan kenaikan kadar OPR juga mampu meningkatkan kadar simpanan individu berikutan perbelanjaan dan permintaan dalam pasaran akan semakin berkurangan membolehkan orang ramai untuk menyimpan duit.

Jika anda berminat nak tahu dengan lebih lanjut tentang OPR dan mengikuti perkembangan ekonomi serta kewangan negara, anda boleh layari laman Facebook rasmi Bank Negara Malaysia (BNM) di SINI atau Instagram mereka di SINI.


Adakah Syafiderella Berjaya Menambat Hati Jejaka Hati Idaman Nya? Semuanya Terjawab Dalam MV Ni!

Selepas beberapa tahun kita beraya secara ala kadar berikutan pandemik, tetapi pada tahun ini tidak lagi. Pasti semua tak sabar nak pulang ke kampung, pergi beraya bersama keluarga dengan meriah kan? Bukan sahaja dapat memberikan kenangan terindah yang cukup berharga, malah ia dapat diraikan bersama dengan penuh kemesraan.
Sama juga seperti Syafiderella ni, dia juga nak beraya dengan indah bersama orang tersayang tau! Tapi, nak pergi ke rumah terbuka jejaka pilihan hatinya, si Amir ni pun tak boleh sebab ada halangan? Macam mana boleh terjadi ni? Hmmm….

Kakak tiri cemburu disebabkan jejaka idaman mereka suka kepada Syafiderella?

Video yang diinspirasikan oleh kisah ‘Cinderella’ versi moden ini menceritakan kisah seorang gadis bernama Syafiderella. Beliau berasa tidak yakin dengan dirinya kerana kulit nya yang kusam dan mempunyai masalah rambut yang berbau, tidak segar dan sihat untuk wanita berhijab.

Bukan itu sahaja, ditambah pula dengan kecemburuan dan ketidak senangan hati kakak tirinya apabila jejaka idaman mereka menunjukkan minat kepada Syafiderella. Dia siap kena kurung dalam bilik lagi tau!
Dalam pada itu, Syafi dibantu oleh Safi Vass Supastar yang dibintangi oleh Kilafairy untuk dia tampil dengan lebih berseri dan yakin untuk bertemu dengan jejaka pilihan hatinya pada Aidilfitri nanti!
Anda pun mempunyai masalah yang sama macam Syafiderella & nak tahu produk apa dia guna? Boleh cuba ni!
Antara produk yang mampu membantu anda untuk selesaikan semua masalah itu adalah dengan menggunakan Syampu Anti Kelemumur Safi Shayla Supa. Ia boleh membantu anda mengurangkan kegatalan kulit kepala, bebas kelemumur, rambut gugur, dan juga rambut berbau tau!
Tambah-tambah lagi buat wanita yang berhijab di luar sana. Kadang-kadang disebabkan cuaca yang panas boleh membuatkan kulit kepala menjadi lebih gatal dan rambut berbau akibat berpeluh. Jadi, Syampu Anti Kelemumur Safi Shayla Supa ini mampu memberikan rambut anda Supa Dingin, Supa Lega dengan 72 jam Supa Wangi tau!
Selain dari penjagaan rambut, penjagaan wajah juga penting untuk anda kelihatan berseri di hari raya nanti. Dengan Safi Perfect White Hyaluron Brightening Serum yang diformulasi dengan 100x Vitamin C dan 5% Niacinamide terbukti secara saintifik dapat membantu anda untuk mendapatkan kulit yang bebas jeragat serta 3X lebih cerah berseri.
Eh tapi, apakah kesudahan cerita Syafiderella tu tadi? Adakah dia dapat melepaskan diri atau tidak?
Selain dari KilaFairy, muzik video ini juga dibintangi oleh barisan selebriti seperti Aniq Suhair, Sofea Shra, Jaja Iliyes dan Ainaa Azhari.
Kalau anda nak tahu apa kesudahannya, klik video dibawah untuk saksikan gelagat mereka yang mencuit hati.

Haa…macam mana? Memang seronok tau kalau kita dapat apa yang kita inginkan. Lagi-lagi bila nak keluar beraya ni. Semuanya jadi indah kalau tiada sebarang masalah yang datang. Tak kiralah dari penjagaan rambut, wajah dan sebaginya, kena on point! Barulah raya nanti jadi lebih konfiden dan lebih Vass kan?
Jadi, anda juga mahu tampil berseri-seri dan Supa Vass raya nanti, jom dapatkan produk Safi dengan segera!
Tak kira lelaki mahupun perempuan, kalau anda nak dapatkan rangkaian produk penjagaan kulit, penjagaan diri dan mandian secara menyeluruh, boleh dapatkan dan cuba produk Safi ini. Barulah boleh Raya Supa Vass nanti!
Untuk maklumat lanjut, anda boleh layari laman sesawang Safi atau Facebook mereka di SINI.


Adakah Tumbesaran Anak Anda Normal? Jom Kenali Masalah Bantut & Tips Untuk Mengatasinya!

Menurut Statistik terkini, National Health and Morbidity Survey (NHMS) menunjukkan hampir 1 daripada 5 kanak-kanak di negara kita mengalami masalah tumbesaran terbantut tanpa mengira bangsa, lokasi (kawasan bandar/luar bandar) dan status sosial. ‘1′
Maka, tak hairanlah jika ramai para ibu bapa diluar sana mungkin bimbang akan tumbesaran tubuh anak-anak mereka. So, apa kata kita kenali dengan lebih dekat lagi apa itu masalah kebantutan, ciri-ciri dan kesannya terhadap anak kita serta apakah langkah pencegahan awal yang boleh kita ambil untuk mengatasi masalah ini?

Apakah tumbesaran terbantut & ciri-cirinya?

Untuk pengetahuan semua, masalah bantut adalah masalah tumbesaran tubuh yang dialami oleh seorang kanak-kanak kerana tidak mendapat zat dan nutrisi yang mencukupi untuk jangka masa yang lama. Tanpa intervensi nutrisi yang lengkap dan seimbang di peringkat awal, kanak-kanak ini bukan sahaja bakal mempunyai saiz tubuh badan yang lebih kecil, tetapi mengalami kesan jangka panjang dari segi kesihatan, prestasi sekolah dan keupayaan bekerja pada masa hadapan.

Justeru itu, ibu bapa perlu tahu kepentingan untuk memantau tumbesaran anak-anak dan memberikan nutrisi yang lengkap dan seimbang untuk menyokong pertumbuhan optimal.

Sukar dikesan & perlukan perhatian!
Kredit theAsianparent Malaysia
Selain itu, menurut pakar, masalah tumbesaran terbantut sukar dikesan pada peringkat awal terutamanya jika kita hanya melihat menggunakan mata kasar. Penting untuk kita sentiasa mengukur ketinggian anak kita setiap 6 bulan hingga setahun dan belajar menggunakan carta tumbesaran (growth chart).
Lagipun, sekarang kita dah boleh lakukan pemeriksaan tumbesaran anak-anak kita melalui PediaSure GrowthCam dimana and boleh pantau pertumbuhan tubuh anak-anak anda secara langsung. Menarik kan? Anda klik je link dibawah untuk akses PediaSure GrowthCam.
Facebook: https://bit.ly/3rC8QoM
Instagram: https://bit.ly/39QatZZ
Nutrisi yang seimbang bantu cegah masalah kebantutan.
Kredit: Int3tree
Tahukah anda pada 5 tahun pertama, penting untuk anda membekalkan nutrisi yang seimbang kepada anak-anak anda. Hal ini demikian kerana, hampir 60% ketinggian fasa akhir kanak-kanak adalah pada usia ini dimana nutrisi yang seimbang memainkan peranan sebanyak 80%, manakala 20% selebihnya pula dipengaruhi oleh faktor genetik.‘2,3′
Oleh itu, penting untuk kita memberikan anak-anak kita makanan yang lengkap nutrisi bagi mencegah masalah tumbesaran terbantut bagi memenuhi perkembangan tubuh mereka.

Ibu bapa juga boleh rujuk garis panduan suku suku separuh untuk memberi anak nutrisi yang seimbang yang mempunyai ½ piring mengandungi buah dan sayur sayuran, ¼ mengandungi protein seperti ayam dan ¼ mengandungi karbohidrat seperti nasi ataupun roti.
Selain itu, galakkan anak anda minum susu kerana susu mengandungi kalsium dan Vitamin D yang tinggi untuk membantu pertumbuhan tulang yang kuat dan panjang.
PediaSure susu pilihan ibu dan #1disyorkan oleh pakar

Jika anda risau tentang nutrisi dan tumbesaran anak, anda boleh cuba berikan PediaSure. PediaSure telah dirumus khas dengan Arginina dan Vitamin K2 semula jadi untuk pertumbuhan tulang dan tumbesaran 50% lebih cepat‘*‘
Justeru itu, ianya boleh mengelakkan masalah kebantutan jika nutrisi yang lengkap dan seimbang diberikan terutumanya dalam lima tahun pertama. Lagipun, PediaSure dalam perisa asli baharu juga bebas daripada sukrosa.
Jom sertai Peraduan ”Stand Taller With PediaSure”

Apa-apa pun jangan lupa sertai peraduan ‘Stand Taller With PediaSure’ dimana melalui peraduan ini, anda berpeluang memenangi pelbagai hadiah menarik bernilai RM9,000 seperti iPad dan 1 tahun produk PediaSure percuma!

Anda hanya perlu kongsikan sekeping gambar anak anda dan doodle cita-cita impian mereka. Kemudian, share gambar itu di Instagram/Facebook anda. Jangan lupa set profil ke public.
Nak tahu lebih lanjut mengenai peraduan ini, anda boleh terus layari www.standtallerwithpediasure.com.
Jom bantu anak anda #StandTallerwithPediaSure.
Berminat untuk dapatkan susu PediaSure? Boleh klik link pembelian dibawah
Shopee: Pediasure Official Store
Lazada: Pediasure

Senarai rujukan:

National Health and Morbidity Survey 2019: Factsheet. Available from https://mpaeds.my/wp-content/uploads/2020/05/5.-Fact-Sheet-NHMS-2019-English.pdf.
WHO Growth Standard, 2007
Jelenkovic, A. et al. Genetic and environmental influences on height from infancy to early adulthood: An individual-based pooled analysis of 45 twin cohorts. Sci. Rep. 6, 28496; doi: 10. 1038/srep28496 (2016)
Ministry of Health Malaysia http://www.myhealth.gov.my/en/category/nutrition/
*Alarcon PA, et al. Effect of oral supplementation on catch-up growth in picky eaters. Clin Pediatr (Philia). 2003;42(3):2019-17. 50% berdasarkan nilai yang dikira.


“Adik Dah Janji Nak Bagi Agar-Agar Pandan Dekat Kawan-Kawan”- Anak ‘Request’ Suruh Ayah Buatkan

Tarikh hari lahir merupakan tarikh penting untuk semua orang dan ia merupakan tarikh paling dinanti-nantikan sepanjang tahun.  Lagi seronok bila dapat sambut birthday dekat sekolah dengan kawan-kawan. Makanan pun kita bawa dan menjamu selera bersama-sama ketika waktu rehat.
Seperti perkongsian seorang bapa di laman Facebook dan perkara tersebut turut membuatkan warganet terhibur dengan tindakan anak bongsu lelaki tersebut. Comel betul. Kecil-kecil dah pandai!

Baca juga: [VIDEO] “Comelnya…” Telatah Bayi Ralit Minum Air Paip Mencuit Hati
DAH JANJI NAK BAWA AGAR-AGAR DEKAT KAWAN
Menerusi posting itu, lelaki itu menceritakan ketika dia pulang dari kerja, dia telah menerima sepucuk surat daripada anak bongsunya itu. Dia turut menyatakan anak lelakinya itu mahu membawa agar-agar pandan ke sekolah sempena birthday.

Balik kerja pagi tadi dapat surat dari anak bongsu. Kesian pula bacanya nak gelak pun ada.

Sepucuk surat yang ditulis menggunakan pensel itu, si bongsu menyatakan hasratnya untuk membawa agar-agar tersebut ke sekolah kerana dia sudah berjanji akan memberi rakan-rakannya agar-agar tersebut.
Apa yang menarik perhatian warganet ialah dia menjelaskan hukum jika tidak menepati janji seperti yang diajar oleh ustaz di sekolahnya. Alahai…

“Assalamualaikum ayah. Hari ini hari jadi adik. Adik dah janji nak bagi agar-agar pandan dekat kawan-kawan adik. Semalam umie balik kerja lewat. Lepas isyak terus tidur tak sempat nak buat. Boleh tak ayah tolong buatkan dan hantar ke sekolah? Ustaz adik cakap tak tepati janji berdosa masuk api nereka,” tulisnya anak bongsunya.
Atas permintaan sempena birthday anak, abang gagah google dan inilah hasilnya. Agar- agar pandan kalau sedap bagi tahu family kalau tak komplen dekat Haziq.

Sehingga kini, posting itu menerima 36,500 tanda likes dan dibanjiri komen memuji tindakan ayah yang sanggup melakukan apa sahaja. Mereka juga meninggalkan ucapan hari lahir buat Haziq. Didikan yang hebat melahirkan anak yang cemerlang.

Sumber: Facebook Amyrul Almuhaziq


‘Adik Ikut Langkah Abang Ke Syurga’-Ibu Kongsi Kisah Pilu Kehilangan 2 Anak

Setiap pasangan yang sudah bersedia untuk menimang cahaya mata pasti gembira apabila disahkan mengandung. Begitu juga dengan kisah ibu ini yang pada mulanya gembira kerana disahkan hamil tetapi, bertukar duka apabila anak di dalam kandungannya itu disahkan tidak sihat untuk kedua-dua kandungannya.
DUA ANAK SYURGA MAMA

“Kami simpan sini buat kenangan. Anak syurga mama yang pertama : Baby Syafi’ Ramadhan Bin Syazwan Syahazrin (4bulan++) 2018. Anak syurga mama yang kedua : Baby Maryam Eiliya binti Syazwan Syahazrin (6bulan) 2019.
Pada; 21/10/2019 @ isnin – mimpi ngeri buat mama dan papa. Pada tarikh itu kami membuat temujanji untuk menjalani ujian detail scan bersama doktor pakar di Hospital Sultan Ismail Johor Bahru dan mendapati anak kami tidak sihat semasa scan. Dua orang doktor pakar scan adik untuk sahkan penyakit adik. Doktor pakar KT HSI bagi mama dan papa masa untuk tenangkan fikiran dan membuat keputusan.

BERSALIN AWAL JANGKAT HAYAT ADIK TAK LAMA

Jika bersalin awal ataupun bersalin normal jangka hayat adik tidak tahan lama. Mungkin satu jam dua jam. Ataupun paling lama 2-3 hari. Kami buat keputusan minta doktor refer kes ke HUSM utk selanjutnya sebab kami nak dekat dengan family. Kandungan kami semasa detail scan berusia 5bulan lebih, sungguh kami terkilan aturan Allah S.WT. Allah Maha Besar.. Allah sayang adik lebih dari kami..
Kalau kira due lagi 3 bulan adik nak jumpa mama dan papa. Mama dan papa tiap bulan simpan duit nak beli macam-macam kat adik. Due adik mengikut scan 18 February 2020. Kami membuat keputusan untuk bersalin awal untuk kebaikan bersama & apa yang doktor syorkan bersalin awal lebih baik untuk kesihatan mama dan tak sanggup tengok adik sakit…
Bukan senang untuk kami tapi kami kuat. Kami hamba Allah. Siapa kita nak halang semua ni. memang susah untuk kami terima.. Siang malam menangis tanpa henti ingatkan keadaan adik. Kami menanti kehadiran adik. Sungguh besar ujian Allah kepada kami.
AKTIF MASA SCAN

Masa scan tu adik aktif sangat. Siap angkat-angkat tangan & kaki lagi suka sangat mama & papa tengok kat scan. Adik sorok-sorok kat mama dan papa masalah adik. Doktor kat RSAT & nurse usik-usik lagi adik. Adik siap angkat tangan buat-buat baca doa ( tadah tangan )
2hari kemudian kami datang lagi RSAT, repeat scan. Saya dikhabarkan bahawa baby saya tidak sihat & tak boleh disimpan lama. Berderai air mata. Doktor RSAT bagi surat untuk jumpa pakar KT HSI untuk detail scan pada 21/10/19. Mama dan papa sangat-sangat sedih Allah saja yang tahu..kami nampak kuat tapi kami tak kuat.
6BULAN DALAM KANDUNGAN

Adik ialah anugerah terindah mama pernah dapat. Saat-saat bersama adik 6 bulan dalam kandungan mama takkan pernah mama lupakan. Terima kasih ya Allah bagi pinjam adik dalam rahim mama selama 6 bulan. Adik & Abg Syafi’ (anak syurga mama).. Adik ada abang Syafi’ kat sana anak first mama yang juga tinggalkan mama Masa 4bulan ++
Setelah kami berbincang, saya dan suami bersetuju untuk ditahan wad pada 3/11/2019 dan dimasukkan ubat bagi bersalin awal, doktor telah memasukkan ubat pada 4/11/2019, 11pagi. Alhamdulillah tuhan permudahkan urusan saya 24jam saja. Saya mengalami sakit tak dapat diceritakan dengan memasukkan sebiji ubat sahaja.
Pada 5/11/19 tepat jam 12 tengahari saya tak boleh nak menahan sakit, saya paggil nurse, pastu saya ditolak ke bilik rawatan KT wad untuk doktor check bukaan. Doktor terkejut sebab dah buka jalan & baby pon dah nak keluar.. 5/11/19, 1230 tengah hari tepat adik dilahirkan dengan sekali mama push.. Alhamdulillah syukur.
HEMBUSKAN NAFAS TERAKHIR SELEPAS 1JAM

Doktor ambil baby & letak pada dada mama ya Allah adik buka mata tengok mama, sebak sangat masa tu, ya Allah awak comel sangat, tinggi, putih. Suami saya baru sampai masa tu. Alhamdulillah sempat azankan baby.. Lepas je suami azankan tepat jam 1330 adik hembuskan nafas terakhir.. Semangat adik untuk hidup kuat walaupun hanya 1jam. Terima kasih Allah bagi anugerah terindah buat kami.
Semoga kesedihan kami pada harini Allah gantikan dengan kebahagian pada hari-hari akan mendatang. Ingatlah Allah sayang kita sebab tu Allah uji kita. Yang penting kita redha dan ikhlas atas setiap ujian yang diberikan. Janji Allah itu Pasti. Alhamdulillah, anak mama selamat dikebumikan diiringi hujan rintik-rintik petang ni.”
Sumber: Luna Abdullah


Terkesan Dengan PKP, Taman Rama-rama Melaka Ajak Orang Ramai ‘Adopt A Butterfly’

Tahu tak bahawa anda boleh membeli kepompong dan melihatnya membesar dan menetas menjadi rama-rama?
Menarik bunyinya tu kan?

Ini adalah salah satu inisiatif oleh Melaka Butterfly Farm & Reptile / Taman Rama-rama & Reptilia Melaka untuk memohon bantuan dari orang ramai untuk menyelamatkan rama-rama di sana.

Melalui program ‘Adopt a Butterfly’ atau ‘Adopsi Rama-rama’, kepompong yang telah dibiakkan di makmal mereka
ini akan menetas menjadi rama-rama dalam beberapa hari.

Tiada makanan diperlukan, dan kita boleh saksikan sendiri proses rama-rama keluar dari kepompong.
Wah, menarik juga kan?
Anak-anak pun tentu lebih teruja dan dapat belajar banyak perkara melalui proses pemerhatian ini.

3000 Beluncas Terpaksa Dihapuskan
Terkesan dengan PKP dan pandemik COVID-19, pihak Taman Rama-rama dan Reptilia Melaka melancarkan program ini dan dengan tulus mengharapkan orang ramai untuk membantu mereka menghadapi krisis ini.
Taman Rama-rama dan Reptilia Melaka (MBRS) terpaksa melupuskan lebih 3,000 beluncas daripada pelbagai spesies rama-rama bagi tujuan penjimatan kos sejak Perintah Kawalan Pergerakan (PKP) dilaksanakan pada 18 Mac lepas.
Ada yang dibiakkan sejak lebih 10 tahun lalu, namun terpaksa dihapuskan dan tidak dilepaskan kerana kesemuanya adalah hasil pembiakan di dalam makmal sepenuhnya yang mungkin akan memberi kesan sampingan kepada kawasan persekitaran sekiranya dilepaskan.
Eksekutif Hidupan Liar MBRS, Qurratu A’in Rohaminordin, berkata ia bagi mengehadkan kuantiti beluncas dan meminimumkan penggunaan pokok perumah sekali gus mengurangkan bilangan pekerja makmal pembiakan di taman itu.
Bagi membela nasib seluruh rama-rama serta hidupan liar di Taman Rama-rama dan Reptilia Melaka, anda yang berminat boleh membantu dengan membuat pembelian kepompong rama-rama yang sebenar yang telah dibiakkan di makmal pembiakan rama-rama disini secara atas talian dengan harga serendah RM20 sahaja.
Selain memberi sumbangan, anda juga dapat merasai sendiri pengalaman menyaksikan proses rama-rama keluar dari kepompong.

Dengan set RM20, anda akan mendapat 1 kepompong dan 1 glass jar (harga tidak termasuk pos).
Manakala dengan set RM50, anda boleh mendapatkan  1 kepompong, 1 glass jar, 1 button badge, dan 2 tiket percuma ke Taman Rama-rama dan Reptilia Melaka yang bernilai RM44 (pos percuma ke SM).
Berbaloi kan?
Ini contoh set yang akan diterima.

Jom Selamatkan Rama-rama!
Selain rama-rama, anda juga boleh membuat sumbangan untuk haiwa-haiwan lain di Melaka Butterfly Farm & Reptile melalui laman web rasmi mereka di pautan
https://www.butterflyreptile.com/collections/adopt-a-butterfly
ATAU
Hubungi melalaui telefon di talian 062320033 atau Whatsapp: 0163636537


Aduh! Kenapa Setiap Pagi Mesti Sakit Kepala? Rupanya Ini 7 Sebabnya!

“Aduh, bangun pagi je mesti sakit kepala. Padahal semalam tidur ok je”
“Pagi-pagi dah sakit kepala, macam mana nak drive pergi kerja ni”

Kalau setiap pagi nak sakit kepala ni susah juga kan? Anda selalu tak menghadapi situasi sebegini? Kalau selalu, inilah sebabnya yang anda perlu tahu !
giphy.com

7 PERKARA YANG MENYEBABKAN ANDA SAKIT KEPALA PADA WAKTU PAGI
1. Tak cukup tidur
http://www.oprah.com/

Tubuh kita memerlukan sebanyak 7 hingga 8 jam tidur dalam masa sehari. Jadi, bila kita mendapat tidur yang kurang dari jam tersebut, mula lah badan nak buat hal. Kadang-kadang kita akan rasa sakit kepala dan mata pun mula pedih dan berair. Anda mungkin tak perasan bahawa sebenarnya anda mempunyai waktu tidur yang kurang kerana sudah terbiasa tidur pada lewat malam kan? Jadi, kalau ada tanda-tanda pening/sakit di waktu pagi sebegini, ini bermaksud anda perlu tidur dengan secukupnya.
2. Terlebih tidur
http://www.careergirldaily.com/
Kalau dah cukup tidur pun masih sakit kepala pada waktu pagi, apa lagi sebabnya? Ha, anda mungkin fikir dapatkan tidur yang cukup adalah situasi untuk anda tidur selagi mata yang mengantuk tu tak hilang kan? Salah sebenarnya. Kalau seharian terperap di atas katil dan ‘membuta’ saja akan menyebabkan anda berasa sakit kepala pada waktu pagi. Oleh itu, cara untuk hilangkan rasa pening/sakit ini adalah anda perlu kembali mendapatkan waktu tidur seperti sediakala.
3. Kadar endorphins menurun
http://www.tantasalute.it/
Endorphins atau ‘hormon kebahagiaan’ adalah hormon yang dapat membantu anda untuk merasa tenang. Bila hormon ini berada pada tahap yang rendah, mulalah nak sakit kepala. Pening kepala pada waktu pagi atau migrain akan menjadi kebiasaan apabila kadar endorphine berada pada tahap yang rendah. Oleh itu, cuba amalkan memakan coklat untuk meningkatkan kembali perasaan tenang dan dapat menghilangkan migrain tu.
4. Berdengkur pada waktu malam
http://www.farfesh.com/
Jaga-jaga bila selalu berdengkur pada waktu tidur kerana anda mungkin menghidapi gejala ‘sleep apnea’. Selalu berdengkur pada waktu malam akan menyebabkan otak anda kekurangan oksigen dan inilah yang akan menyebabkan anda akan mengalami sakit kepala pada waktu pagi. Kalau keadaan berlanjutan dalam masa yang lama, anda dinasikatkan untuk berjumpa dengan pakar untuk diagnos masalah sleep apnea dan sakit kepala.
Rujuk : Anda Selalu Berdengkur Ketika Tidur? Awas, Ini Mungkin Puncanya!
5. Tak minum kopi pada waktu yang sepatutnya
http://www.substance.com/
Siapa ‘coffee addict’ dekat sini? Buat anda yang memang kena minum kopi pada setiap pagi tu, kalau sehari dah tak minum kopi, mesti sakit kepala kan? Hal ini kerana, jika anda tidak minum kopi dalam jangka masa yang anda selalu amalkan, terlambat sedikit dari waktu yang selalu minum tu, memang akan sakit kepala. Ini kerana badan anda sudah terbiasa dengan amalan tersebut. Cara untuk kurangkan ‘ketagihan’ terhadap pengambilan kafein adalah jangan berhentu secara mengejut, sebaliknya kurangkan jumlah kekerapan minum kopi tu.
6. Anda sedang mengalami kemurungan
http://www.tvm.com.mt/
Kemurungan amat berkait rapat dengan sakit kepala. Hal ini kerana, kemurungan akan menyebabkan kadar hormon ‘serotonin’ berada dalam keadaan rendah. Anda kena tahu bahawa kemurungan berlaku bukan sahaja disebabkan masalah perasaan, malah gangguan waktu tidur, tekanan di tempat kerja dan masalah berdengkur juga akan menyebabkan kemurungan tau. Cara yang mudah untuk menghilangkan masalah kemurungan ini adalah dengan menjalana terapi minda atau lakukan aktiviti dimana anda boleh bersosial. Barulah setiap pagi tak rasa sakit kepala dan nak pergi kerja pun bersemangat!
7. Tekanan darah tinggi
http://www.healthline.com/
Tekanan darah meningkat tinggi adalah salah satu sebab kenapa anda mengalamo sakit kepala pada waktu pagi. Hal ini kerana, tekanan darah akan memberikan tekanan yang kuat kepada sistem di dalam kepala dan menyebabkan sakit kepala berlaku. Ramai penghidap darah tinggi mungkin tidak menyedari masalah ini kerana simptom ini tidak kerap berlaku. Namun, jika dalam kebelakangan ini sakit kepala di waktu pagi menjadi kebiasaan, jangan ambil lewa ya. Sila dapatkan rawatan dari pakar tentang masalah tersebut.
* Sama-sama kita check tengok, ada tak semua tanda-tanda ini. Kalau dah hilang sakit kepala pada waktu pagi tu, maknanya dah ok la tu!


Resipi Ekspres Agar-Agar Milo Dalam Kotak, Bila Dah Mula Makan Mesti Tak Boleh Berhenti!

Kebiasaannya dalam bulan Ramadhan ini, mesti hidangan berbuka akan memenuhi satu meja. Tetapi, sering kali kita kekeringan idea untuk pencuci mulut. Mungkin kali ini, anda boleh cuba resepi ekspres agar-agar milo dalam kotak ini!
“Ada ke orang yang tak suka Milo? Mustahil lah!”

Sebut sahaja Milo, pasti ada peminatnya sendiri. Tetapi kali ini, daripada hanya minum airnya, apa kata cuba buat agar-agar milo tetapi dalam kotak itu sendiri. Menarik, kan?
Itulah seronoknya dunia masakan, macam-macam boleh cipta. Disinilah tempat untuk kita meluahkan segala kekreatifan diri ini. Bukan setakat rasa sahaja yang sedap, mata pun seronok memandang hidangan unik itu.

Jadi, tunggu apa lagi? Jom ikuti perkongsian penulis mengenai resepi mudah dan pantas agar-agar milo dalam kotak ini. Boleh lah cuba untuk hidangan berbuka pencuci mulut anda pada hari ini!

Baca juga: Resepi Agar-Agar Santan Klasik, Makan Sejuk-Sejuk Sedap!
RESEPI AGAR-AGAR MILO DALAM KOTAK, HIDANGAN PENCUCI MULUT BERBUKA NANTI!
BAHAN-BAHAN:

2 kotak air Milo
1/2 sudu besar (4 gm) serbuk agar-agar
Serbuk milo (untuk hiasan)

CARA-CARA PENYEDIAAN:
1. Masukkan air kotak Milo dan serbuk agar-agar dalam periuk. Kemudian, kacau rata sehingga serbuk agar-agar larut sepenuhnya.
2. Panaskan campuran tersebut dengan api sederhana hingga mendidih.
3. Setelah mendidih, tutupkan api dan tuangkan campuran agar-agar ke dalam kotak air Milo yang telah dikosongkan.

4. Gunakan kotak air Milo sebagai acuan untuk bentuk agar-agar.

5. Simpan dalam peti ais selama 3-4 jam atau sehingga keras.
6. Keluarkan agar-agar dari kotak dan potong kecil-kecil. Akhir sekali, sajikan agar-agar dengan serbuk Milo sebagai hiasan.

7. Agar-agar milo dalam kotak pun siap dihidang!
Tips: Pastikan agar-agar benar-benar keras sebelum dipotong untuk menghasilkan bentuk yang cantik dan padat.
Haa, ‘simple’ kan resipi agar-agar milo dalam kotak ini! Bahan-bahan pun sangat ringkas, boleh dapatkan di mana-mana pasaran.
Malah, bukan ketika Ramadhan sahaja, waktu raya atau sebarang majlis pun sesuai untuk dihidangkan makanan ini. Cuba resepi ini, dijamin makan tak henti!
Selamat Mencuba.
Sumber: Facebook Buat Orang Lapo


Nikmati Ahad Terbaik Dengan Seorang Rakan di Lost World of Tambun

Berkongsi keindahan Lost World Hot Springs & Spa bersama-sama seorang rakan pada 31 Julai ini, di Hari Bawa Seorang Rakan Lost World Of Tambun Hot Springs and Spa! Anda dan rakan anda akan menikmati hari Ahad yang dipenuhi dengan persembahan menarik, hadiah-hadiah percuma, diskaun dan bermacam-macam lagi aktiviti di hujung minggu yang semestinya menenangkan.

Bawa bersama kad keahlian tulen bersama-sama dengan Kad Pengenalan dan anda beserta rakan anda boleh masuk ke Lost World Of Tambun Hot Springs and Spa untuk seharian, secara PERCUMA!

Dari 3 petang ke 11 malam, pengunjung-pengunjung akan dihiburkan oleh badut-badut, maskot-maskot, dan pengenalan kepada sejarah perlombongan timah Ipoh di Lembah Timah Lost World, dan bermacam-macam lagi aktiviti. Hadiah-hadiah percuma disediakan bagi tetamu-tetamu yang akan menerima barangan dan baucer daripada Milo, Celebrity Fitness, Sakae Sushi, Pocky dan ICandy. Bukan itu sahaja, tetamu-tetamu boleh menikmati urutan-urutan, manakala peminat yang ingin menerokai Lost World Haunted Chambers boleh masuk dengan separuh harga sahaja.

Menjadi pemegang Pas Tahunan Lost World Hot Springs & Spa lebih baik dilakukan bersama, dan masa yang terbaik untuk mendaftar adalah pada 31 Julai. Keahlian baru hanya berharga RM70 manakala untuk memperbaharui berharga RM60.
The Lost World Of Tambun beroperasi dari 11 pagi sehingga 6 petang setiap hari Isnin hingga Jumaat, 10 pagi sehingga 6 petang setiap hari Sabtu dan Ahad. The Lost World Hot Springs by Night beroperasi dari 12 tengahari sehingga 11 malam setiap hari Isnin hingga Ahad. Taman akan ditutup setiap hari Selasa kecuali musim cuti sekolah dan hari cuti umum.


Ahli Kimia Kongsi Cara Cuci Papan Pemotong Yang Dah Hitam Jadi Putih Macam Baru!

Papan pemotong merupakan alatan wajib yang ada di setiap dapur semua orang. Pelbagai jenis papan pemotong juga yang boleh kita dapatkan di pasaran. Ada yang berbentuk ikan, bercorak bunga, hanya plain color, bermotifkan kayu dan lain-lain. Hanya perlu ke kedai dan beli sahaja.
Tetapi apa yang anda mungkin terlepas pandang ialah, papan pemotong ini adalah alatan yang paling senang melekat bakteria dan kuman. Ini kerana ianya merupakan alatan yag digunakan setiap hari dan jika anda kurang memberi perhatian pasti ianya kotor.

Walaubagaimanapun, perkongsian oleh seorang ahli kimia di laman Facebooknya Fatimah Salim, menerangkan cara yang betul untuk membersihkan papan pemotong. Lepas sental pasti nampak baharu! Lebih-lebih lagi papan pemotong yang jernih berwarna putih tu.
Cara Membersihkan Papan Pemotong

Tahukah anda, papan pemotong merupakan alat penggunaan dapur yang paling kotor? Jika tidak dibersihkan dengan betul dan kerap, ianya boleh menjadi sarang kepada beribu jenis kuman. Ada banyak petua dan cara membersihkan papan pemotong ini. Namun bergantung kepada tahap kekotoran, kadang-kadang ianya tidak berkesan perlukan lebih masa, usaha dan tenaga (menyental).

Di sini, saya kongsikan cara yang lebih mudah, cepat dan tanpa perlu menyental. Cara ini hanya sesuai untuk mereka yang berani, teliti dan cermat.
CARANYA:

– Lap dan keringkan permukaan yang perlu dibersihkan.
– Tuangkan cecair peluntur Clorox secara perlahan-lahan pada bahagian papan pemotong yang kotor. Pastikan seluruh permukaan yang mengandungi kotoran degil berjaya dibasahkan. Boleh gunakan sudu keluli tahan karat untuk ratakan.
– Tinggalkan selama 30 minit untuk tindakbalas yang optimun. Atau lebih lama bergantung kepada hasil yang diperolehi.
– Cuci dan rendam papan pemotong seketika sehingga BAU cecair peluntur hilang. Ini untuk memastikan tiada cecair peluntur yang tertinggal pada papan pemotong.
– Dan gunakan seperti biasa.
PERHATIAN:

1) Cecair peluntur Clorox mengandungi bahan kimia aktif natrium hipoklorit yang bersifat bes yang kuat, boleh merengsa/ menghakis kulit. Maka, berhati-hati semasa menggunakannya dalam keadaan pekat ini. Jika terkena kulit, segera basuh dengan air.
2) Bahan kimia dalam Clorox ini larut dalam air dan mudah meruap. Maka, dengan merendam seterusnya membasuh dengan air tidak akan meninggalkannya pada papan pemotong ini.
3) Sila tutup mulut dan hidung dengan kain atau topeng kerana cecair peluntur mudah meruap dan menghasilkan bau yang kuat. Ianya boleh menyebabkan komplikasi lain.
4) Pastikan aktiviti ini dibuat dalam ruang yang mempunyai pengudaraan yang baik contoh ruang terbuka atau ada tingkap.
Nota: Tidak perlu tuang banyak cecair peluntur ini. Cukup sekadar rata ke permukaan yang perlu dibersihkan. Jimat dan kurang bau yang tidak menyenangkan.
Sumber : Fatimah Salim


Ahli Kimia Kongsi Fakta Menarik Buah Kurma, Jenis Tak Pernah Tengok Pun Ada!

Siapa saja yang tidak mengenali buah kurma sebagai makanan sunnah yang pasti ada ketika berbuka puasa bagi umat Islam seluruh dunia. Boleh juga dikatakan sebagai makanan rasmi pada bulan Ramadan.
Terdapat pelbagai fakta menarik mengenai buah kurma yang tersimpan dan mungkin dalam kalangan anda belum mengetahuinya. Justeru itu, mari ikuti perkongsian yang dibuat oleh Doktor Fatimah Salim mengenai beberapa fakta buah kurma.

Baca juga: #HariWanitaSedunia: Menyingkap Riwayat Srikandi Islam Terulung, Boleh Namakan Anak Perempuan!
AHLI KIMIA KONGSI FAKTA MENARIK BUAH KURMA, JENIS TAK PERNAH TENGOK PUN ADA!

Esok, umat Islam di Malaysia akan bermula puasa Ramadan. Pastinya, bulan puasa ini tidak boleh dipisahkan dengan hidangan kurma semasa berbuka. Jom kita ambil tahu fakta-fakta menarik tentang kurma.

FAKTA-FAKTA MENARIK TENTANG KURMA!
1. TERDAPAT LEBIH 1,500 SPESIS KURMA

Tahukah anda terdapat lebih daripada 1,500 spesis kurma? Dan spesis kurma utama yang dikomersialkan adalah dari jenis Phoenix dactylifera.
Kurma jenis ini mempunyai 12-21 kepelbagaian sub-spesis. Kepelbagaian rupa bentuk kurma-kurma ini adalah disebabkan oleh kepelbagaian komposisi kimia di dalamnya. Contoh gambar di atas menunjukkan jenis-jenis kurma dan ciri-ciri setiapnya.
2. KAYA SUMBER BAHAN KIMIA SEMULA JADI
Kurma kaya dengan sumber bahan kimia semula jadi yang bermanfaat untuk tubuh atau lebih dikenali dengan istilah nutrien. Ini termasuklah karbohidrat, protein, serat, vitamin (A, B, C, E, K), mineral (potassium, kalsium, magnesium, phosphorus, zat besi dan zink).
3. MERUPAKAN SUMBER TENAGA SEGERA

Kurma juga merupakan sumber tenaga segera kerana lebih daripada 80% kandungan karbohidratnya adalah dalam bentuk gula ringkas iaitu fruktosa, glukosa, sukrosa dan maltosa.
Sebab itulah kurma digalakkan ambil semasa berbuka puasa. Fruktosa adalah gula yang paling manis terdapat dalam buah secara semulajadi.
4. KAYA DENGAN SUMBER SERAT
Selain daripada itu, kurma juga kaya dengan sumber serat (larut dan tidak larut air) yang membantu dalam sistem penghadaman. Juga fitokimia yang bertindak sebagai antioksida seperti flavonoid, carotenoid dan asid phenolik, yang mana baik untuk mengekalkan kesihatan sel-sel badan.
PASTIKAN TURUT MENGAWAL JUMLAH PENGAMBILAN BUAH KURMA!
Disebalik banyak kelebihan kurma ini, jumlah pengambilan perlu dijaga terutamanya kandungan gula dan potassium yang tinggi. Mereka yang perlu mengawal gula dan mempunyai masalah buah pinggang haruslah lebih berwaspada dalam pengambilan.
Bagi mereka yang ada stok kurma yang banyak, bolehlah kisar dan buat pes untuk dicampurkan dalam masakan, pestri dan minuman seperti susu, menggantikan gula putih aka sukrosa sebagai bahan pemanis.
Semoga bermanfaat.
ChM Dr. Fatimah Salim, Ahli Kimia.
Sumber: Facebook Fatimah Salim


Ahli KWSP Kena Tunggu Lebih Lama Sebelum Layak Buat Pengeluaran Akaun 2- KWSP

Ahli Kumpulan Wang Simpanan Pekerja (KWSP) yang mengeluarkan sepenuhnya simpanan Akaun 2 menerusi Pengeluaran Khas bermula 18 April perlu menunggu lebih lama sebelum layak membuat pengeluaran untuk kegunaan lain seperti perumahan, pendidikan dan kesihatan.
Situasi ini turut membabitkan ahli yang terpaksa mengeluarkan simpanan daripada Akaun 1 bagi menampung jumlah dalam Akaun 2 yang tidak cukup RM10,000 atau menggunakan keseluruhan jumlah Pengeluaran Khas yang dibenarkan daripada Akaun 1.

Baca juga: Semakan Permohonan Khas KWSP Boleh Dibuat Bermula 9 April
AHLI KWSP KENA TUNGGU LEBIH LAMA SEBELUM LAYAK BUAT PENGELUARAN

Memetik laporan BH Online, hal ini disebabkan ahli perlu menggantikan semula semua jumlah yang dikeluarkan di bawah Pengeluaran Khas dengan tambahan sebanyak 20 peratus lagi.

Pencarum yang mengeluarkan RM10,000, perlu menggantikan sebanyak RM12,000. Caruman baharu yang diterima akan dikreditkan 100 peratus ke dalam Akaun 1 termasuk tambahan 20 peratus lagi daripada jumlah yang telah dikeluarkan.
Setelah penggantian semula selesai, caruman ahli akan kembali seperti biasa iaitu 70 peratus ke dalam Akaun 1 dan baki 30 peratus lagi ke dalam Akaun 2, seperti kelaziman.
Situasi sama juga dihadapi oleh pencarum yang membuat pengeluaran RM10,000 daripada Akaun 2, tetapi masih memiliki baki dalam akaun terbabit.
“Bagaimanapun, bagi mereka yang telah mengambil pengeluaran khas RM10,000 daripada Akaun 1, maka semua caruman bulanan akan dimasukkan ke Akaun 1.

“Caruman ini akan berhenti hanya selepas RM10,000 bersama tambahan 20 peratus iaitu RM2,000, kembali ke Akaun 1.
“Penggantian tambahan 20 peratus bukanlah kadar faedah yang dikenakan atau perlu dibayar oleh ahli,” jelas KWSP.
Jika jumlah caruman KWSP bulanan ahli adalah RM500, penggantian semula yang akan masuk ke Akaun 1 adalah selama dua tahun (bagi menjadikan jumlah RM12,000), sebelum 30 peratus disalurkan semula ke Akaun 2.
Menurut KWSP, rasional bagi menggantikan semula jumlah yang telah dikeluarkan adalah untuk memastikan ahli mempunyai simpanan selepas persaraan.

Bayaran Pengeluaran Khas akan menggunakan sepenuhnya simpanan dalam Akaun 2 terlebih dahulu. Sekiranya ia tidak mencukupi, simpanan dalam Akaun 1 akan digunakan. Bagaimanapun, ahli perlu mengekalkan baki sekurang-kurangnya RM100 dalam Akaun 1.
Pengeluaran Khas KWSP sebanyak RM10,000 diawalkan semalam daripada 20 April yang diumumkan sebelum ini dan telah mula dikreditkan secara berperingkat.
Sumber: BH Online


Ahli KWSP Kini Boleh Beli Insurans & Takaful Guna Akaun 2

Berita baik buat ahli Kumpulan Wang Simpanan Pekerja (KWSP), anda kini boleh membeli produk insurans dan takaful yang merangkumi perlindungan hayat serta penyakit kritikal pada premium yang berpatutan daripada Akaun 2.
Pembelian tersebut boleh dilakukan melalui platform i-Lindung di bawah Pelan Perlindungan Ahli, dengan tawaran perlindungannya berkuat kuasa serta merta.

Baca juga: Ahli KWSP Kena Tunggu Lebih Lama Sebelum Layak Buat Pengeluaran Akaun 2- KWSP
AHLI KWSP KINI BOLEH BELI INSURANS & TAKAFUL GUNA AKAUN 2

Tawarn i-Lindung bertujuan memudahkan pembelian produk insurans dan takaful. Ia merangkumi perlindungan hayat dan penyakit kritikal pada premium yang berpatutan daripada Akaun 2.

Bagi ahli yang ingin membeli produk insurans dan takaful, anda boleh melakukannya melalui platform i-Lindung yang terkandung dalam portal i-Akaun (Ahli) KWSP.
Syarikat insurans dan pengendali takaful itu adalah FWD Takaful Bhd, Prudential Assurance Malaysia Bhd, Prudential BSN Takaful Bhd, Etiqa Life Insurance Bhd dan Etiqa Family Takaful Bhd.

Platform layan diri i-Lindung boleh diakses pada bila-bila masa dan dalam masa yang sama membolehkan ahli mendapatkan maklumat produk sedia ada berserta harga dan memperoleh sebut harga sebelum melakukan pembelian pada bila-bila masa.
Selain itu, polisi/sijil yang telah dibeli juga akan disertakan, seterusnya memudahkan ahli untuk merujuknya dengan pantas dan selamat.
Untuk nilai tambah, syarikat insurans dan pengendali takaful di platform i-Lindung mampu menyediakan perlindungan tambahan dan menyesuaikan harga produk mereka mengikut kemampuan ahli.

Menteri Kewangan, Tengku Datuk Seri Zafrul Tengku Abdul Aziz, berkata, menerusi Program Transformasi GLC yang dilaksanakan oleh kerajaan bagi memacu pemulihan dan pembinaan semula ekonomi negara pasca-pandemik melalui ekosistem syarikat berkaitan kerajaan (GLC) dan syarikat pelaburan berkaitan kerajaan (GLIC), salah satu aspek terpenting adalah pengukuhan perlindungan sosial dan tanggungjawab diberikan kepada KWSP.
“Perlindungan melalui insurans/takaful adalah antara komponen utama bagi kesejahteraan kewangan yang KWSP menggalakkan ahli untuk mendapatkannya bagi melindungi mereka daripada ketidaktentuan kewangan,” jelasnya.

Mujur ada i-Lindung ……
Untuk maklumat lanjut: https://t.co/HibyCp3ddu #KWSP #BermulaDiSini #MujurAda #iLindung pic.twitter.com/eKQqBnbgz4
— KWSPMalaysia (@KWSPMalaysia) July 12, 2022

Maklumat lanjut mengenai Pelan Perlindungan Ahli i-Lindung boleh dirujuk menerusi saluran komunikasi rasmi KWSP melalui laman web www.kwsp.gov.my, atau hubungi Pusat Pengurusan Perhubungan KWSP di 03-8922 6000.
Sumber: BH Online


Rupanya Ini Sebab Kucing Suka Pergi Dekat Orang Yang Takut Dengannya

“Eeee…. Aku memang fobia betul dengan kucing. Tapi kenapalah aku yang paling selalu jadi ‘target’ untuk kucing tu datang dekat, siap nak gesel-gesel kat kaki. Hairan betul… Huhu…”
Kalau bukan anda yang takut kucing, mesti ada salah seorang ahli keluarga atau rakan terdekat yang mencicit lari bila nampak kucing. Yang peliknya, kucing pula makin suka nak ikut dia.

Sebenarnya ada sejenis fobia yang khusus dikaitkan dengan kucing, iaitu ailurophobia. Perkataan ini berasal daripada perkataan ailurous (αἴλουρος) iaitu ‘kucing’ dan phobos (φόβος) iaitu ‘takut’ atau fobia dalam bahasa Greek. Nama lainnya juga dikenali sebagai felinophobia.
Foto Kredit: theallium.com

Benarkah Kucing Tertarik Pada Orang Yang Takut Dengannya?
Kadang-kadang orang tak faham macam manalah ada yang boleh rasa takut dengan haiwan yang amat comel dan cerdik ini. Mereka cakap, lagi kita takut pada kucing, lagilah kucing tu akan suka dan datang pada kita.

Menurut  Dr. Jessica Vogelsang, kenyataan ini ada benarnya dari sudut saintifik.
Dalam sebuah artikel menerusi PetMD, kucing lebih cenderung untuk mendekati seseorang yang ‘takut’ atau tidak menghiraukannya kerana mereka tidak memperlihatkan sebarang unsur ancaman kepada kucing tersebut. Yalah, mereka ini selalunya tak akan menyentuh kucing, melihat kucing, dan kalau boleh memang tak nak dekat dengan kucing langsung! Dalam erti kata lain, kucing lebih sukakan orang yang takut padanya sebab ia akan berasa lebih selamat.
Jika dibandingkan dengan orang yang sukakan kucing pula, selalunya golongan ini akan menunjukkan ‘eye contact’ atau menyentuh bulunya sebab ‘geram’ pada kucing tersebut. Tindakan seperti ini dianggap sebagai dominan dan kalau tak kena cara, ada kucing yang rasa terancam apabila diperlakukan sedemikian. Oleh sebab itulah kucing akan cuba menjauhi sesetengah pencinta kucing dan mahu mendekati mereka yang ‘fobia’ padanya.

Fobia Boleh Diatasi
Selalunya orang yang takut kucing ini mungkin pernah dicakar, digigit, alah terhadap bulunya atau memang tak biasa didedahkan dengannya sewaktu kanak-kanak. Walaubagaimanapun, pakar berpendapat bahawa fobia pada kucing memang boleh diatasi sekiranya kita faham ‘body language’ haiwan ini. Barulah kita dapat menyentuh mereka dengan cara yang betul dan tidaklah tiba-tiba dicakar oleh haiwan yang comel ini.
Jadi, bagi siapa yang takut kucing tu, mungkin lain kali jangan tunjukkan sangat ekspresi ‘fobia’ anda supaya kucing tak datang dekat, kan?


“Ramai Doktor Kiriman Allah Di Sebalik Pembedahan”- Ayah Ainul Mardhiah Ucap Terima Kasih

AINUL MARDHIAH DAH SEDAR DAN STABIL
Bayi berusia 9 bulan yang diterbangkan ke London atas doa dan sokongan rakyat Malaysia, Ainul Mardhiah, dilaporkan telah selamat menjalani pembedahan. Pembedahan yang mengambil masa selama 5 jam bagi mengeluarkan tumor seberat 200g pada mulutnya yang dikenali sebagai germ cell tumour.
Kumpulan yang melibatkan 4 orang pakar bedah diketuai oleh Profesor David Dunaway dan turut disertai oleh Juling Ong, pakar bedah craniofacial dan pembedahan plastik paediatrik yang berasal dari Pulau Pinang. Turut dilaporkan adalah adik Ainul kini sudah sedar dan berada dalam keadaan yang stabil.

Video terbaharu ADIK AINUL MARDHIAH

RAMAI DOKTOR TERLIBAT, KIRIMAN ALLAH
Selain itu, Ahmad Safiuddin merupakan bapa adik Ainul ini juga berkongsikan di laman Facebook kisah bahawa ramai doktor yang terlibat dalam proses pembedahan anaknya selain dari Dr. Amalina Che Bakri. Perkara ini juga dianggap sebagai ‘kiriman Allah’ kepada keluarga kerana sudi memberikan sokongan di saat mereka perlukan.

Selain Dr Amalina, ainul juga ada aunty2 barunya di sini yang juga banyak membantu kami sekeluarga. Mereka semua adalah Doktor doktor yang hebat!
Special thanks to Dr Jaseem ( Avisena ) and Dr Guna ( SJMC ) yang merupakan Doktor dari Malaysia yang menguruskan transfer ainul dari Malaysia ke London. Tugas mereka sangat berat kerana perlu memastikan ainul selamat ketika dalam perjalanan ( penerbangan 13 jam ). Alhamdulillah, Doktor berdua ini dapat hantar ainul di depan pintu hospital dengan selamat dan berjaya

Dan, Dr Razin ( Medical Director MAS ) yang bantu untuk membenarkan ainul lepas untuk menaiki flight. Dr Razin and team Mas banyak juga ambil tempat dalam menjayakan Ainul ke London. Special thanks dekat Pilot yang bawa ainul termasuk crew cabin yang banyak bantu kami di atas flight!

Setibanya kami di london, kami sekeluarga telah dijemput oleh Dr Fahja ( Anaes, UK ), Dr Najmiah ( anaes, UK ), Prof Dr Faridah ( Lect, UK ) dan Encik Jeffri wakil dari Kedutaan Malaysia termasuk wakil dari MAS London. Sepupu saya dari malaysia juga turut menemani kami dari malaysia, Dr Ruhaiza dari Hospital Melaka.
Mereka ini adalah kakak kakak kami di sini. Mereka bantu uruskan dari segi penginapan, makanan, dan sentiasa menyokong dan memberikan kata kata semangat buat kami suami isteri. Mereka lah kiriman Tuhan kepada kami, sentiasa memudahkan urusan kami. Mereka hanya minta kami fikir dan fokuskan kepada ainul sahaja, the rest mereka uruskan. Baik sungguh hati!

Walaupun mereka semua sibuk dengan kerja dan keluarga masing masing, tapi sentiasa curi masa untuk bersama kami dan ainul di hospital.
Kami sangat-sangat gembira dengan Allah bila DIA telah kirimkan kepada kami pelbagai jenis manusia yang baik hati supaya dapat memudahkan segala urusan kami di sini.
Terima kasih yang tak terhingga Kak Fahja, Kak Mie, Kak Faridah, Aunty Haliza, Aunty Zahrah, Kak Sir, Aunty Sabariah, Wakil Kedutaan Malaysia; Encik Jeffri dan Dr Shafie.

Kami sangat terhutang budi dengan kalian semua!
Sumber : Ahmad Safiuddin


Air Bersih: Bagaimana Pelarasan Tarif Air Memberi Kesan Kepada Pengguna

Setiap bulan kita dapat menikmati air bersih dengan mudah. Buka je paip dah boleh gunakan air tersebut. Mudah untuk diakses dan boleh digunakan tanpa was-was.
Sebab itulah, perkhidmatan bekalan air ni merupakan suatu keperluan yang sangat penting dalam kehidupan seharian. Perkhidmatan bekalan air ni kalau anda nak tahu disediakan oleh operator bekalan air yang berbeza di setiap negeri.

Setiap operator bekalan air mempunyai kewajiban untuk memastikan air bersih dapat dibekalkan kepada rakyat di Semenanjung Malaysia dan Wilayah Persekutuan (WP) Labuan, industri ini dikawal selia oleh Suruhanjaya Perkhidmatan Air Negara (SPAN).
Kalau anda nak tahu, pelarasan tarif air bukan untuk membebankan pengguna tetapi bagi membekalkan perkhidmatan yang selamat secara berterusan untuk generasi akan datang.

Jom baca sampai habis untuk tahu kenapa pelarasan tarif air perlu dilaksanakan.

Kenapa pelarasan air ni diperlukan?

Bagi yang tak tahu, pelarasan tarif air amat penting dalam memastikan air yang bersih dan selamat dapat dibekalkan. Masyarakat kini sentiasa menginginkan tarif air yang rendah tetapi pada masa sama menuntut tahap perkhidmatan yang terbaik sedangkan kadar tarif air pada masa ini adalah tidak mencukupi bagi operator air untuk menampung kos rawatan dan agihan air.
Kalau anda nak tahu, tarif sedia ada ni sebenarnya tidak mencerminkan kos sebenar yang ditanggung oleh operator air, lebih-lebih lagi, bagi negeri yang tarifnya tidak disemak melebihi 20 tahun.
Berdasarkan data SPAN 2020, purata tarif semasa yang dicajkan kepada pengguna adalah RM1.37 bagi setiap meter padu di Semenanjung Malaysia dan WP Labuan berbanding purata kos pembekalan air iaitu RM1.68 bagi setiap meter padu.
Ini jelas menunjukkan tarif sedia ada tidak dapat menampung peningkatan kos yang dihadapi oleh operator air sama ada dari segi pembangunan infrastruktur atau pun operasi harian.
Tarif yang mencukupi perlu untuk menampung keperluan perbelanjaan operasi (Opex) bagi pengoperasian sistem bekalan air. Ini jelas kerana peningkatan harga barangan dan perkhidmatan setiap tahun seperti kos elektrik, bahan kimia dan penyenggaraan turut memberi impak kepada kos rawatan dan agihan air.
Operator air juga memerlukan dana bagi membiayai perbelanjaan modal (Capex) untuk pembangunan infrastruktur sistem bekalan air di negeri masing-masing.
Apakah mekanisme yang digunakan untuk pelarasan tarif air?

Mekanisme Penetapan Tarif adalah suatu mekanisme yang digunakan untuk penetapan tarif oleh semua operator air di Semenanjung Malaysia dan W.P Labuan. Pelaksanaan mekanisme ini membantu penetapan tarif di mana hanya kos yang berkaitan secara langsung dalam perkhidmatan bekalan air dibenarkan untuk diambil kira.
Melalui mekanisme ini juga, semua negeri akan mempunyai struktur tarif yang sama dan seterusnya kaedah pengiraan tarif juga akan dibuat secara lebih sistematik dengan mengambil kira keperluan operator air masing-masing.
Apakah manfaat pelarasan air?

Dengan adanya pelarasan tarif air, operator air akan memperoleh sumber kewangan yang kukuh. Sumber kewangan yang kukuh membolehkan operator air untuk melaksanakan pembangunan infrastruktur sistem bekalan air dengan lebih terancang seperti pembinaan sistem bekalan air baharu, penaiktarafan dan pembaikpulihan sistem sedia ada serta penggantian paip.
Dalam hal ini, pengguna dapat menikmati bekalan air bersih yang berterusan serta mengurangkan risiko gangguan bekalan air. Sumber kewangan yang kukuh juga dapat  menangani  cabaran yang timbul di peringkat operator air.
Apakah impak palarasan tarif air kepada pengguna?

Secara keseluruhannya, impak semakan tarif kepada pengguna adalah kecil jika air digunakan secara berhemat.
Sebagai inisiatif tambahan bagi memastikan pengguna domestik B40 tidak terbeban, terdapat mekanisme dalam memberikan bantuan secara bersasar kepada golongan ini. Pengguna komersial atau industri juga digalakkan untuk menggunakan alat/produk cekap air dan mengitar semula air bagi meminimumkan implikasi pelarasan tarif.


Doktor Kongsi Petua Detoks Buang Toksin Dari Lemak, Tiba-Tiba Seluar Dah ‘Loose’!

Sudah pasti ramai dalam kalangan kita yang mempunyai berat badan yang berlebihan memulakan amalan pemakanan yang sihat ataupun disebut diet. Ini bagi mendapatkan bentuk dan berat badan yang ideal supaya pakai pakaian apa pun tetap cantik. Oleh itu, penting juga untuk anda amalkan pembuangan lemak atau ‘detoks’ dengan cara minum air menggunakan bahan-bahan semulajadi dan sihat. Jom try!
Baca juga: “Real Food Kot, Takkan Tak Elok Untuk Badan?”- Rupanya Jenis Makanan Ini Pembawa Angin!

DOKTOR KONGSI PETUA DETOKS, BUANG TOKSIN DARI LEMAK

Nak kongsi petua detoks. Tapi kali ni detoks untuk pecahkan lemak. Tak layah lah nak sayang sangat dengan lemak tu.

Lemak ni bahaya. Jadi tempat simpan toksin. Badan kita jadi tong sampah bergerak. Nak buang toksin dari lemak dan pecahkan anda memerlukan beberapa bahan ini.

Bahan-bahan yang diperlukan:

-1/2 biji limau kasturi
-1/2 biji lemon
-4-5 helai daun pudina
-1 biji saiz sederhana timun
-1 Sudu besar jus halia
-6 cawan air

Caranya pun mudah. Masukkan semua bahan ke dalam jug atau gelas bertutup. Masukkan air. Biarkan semalaman.
Maksudnya sebelum tidur kita sediakan bahan ni. Esok pagi bangun terus minum. Pagi lebih lawas jadinya. Nanti boleh rasa seluar atau kain dah mula loose.
Bolehlah cuba.
Sumber: Dr.Rizal Abu Bakar


Boleh Ke Minum Air Garam ORS Waktu Berbuka Untuk Kembalikan Hidrasi Badan?

Selalu kita dengar pelbagai jenis tips untuk minum air garam ORS jika kita mengalami masalah cirit birit atau muntah bukan? Ramai juga yang bersetuju bahawa air garam ini berfungsi dengan baik untuk mengembalikan cecair dalam badan supaya tidak dehydrated selepas membuang.
Namun, ada juga yang tertanya-tanya adakah air garam ORS ini sesuai diambil ketika berpuasa dengan alasan untuk mengekalkan kehidratan air dalam badan? Berikut merupakan penjelasan dari pakar tentang persoalan tersebut supaya anda tak pandai-pandai sendiri pergi minum air garam ini pula ya!

Baca juga:Bukan Hanya Makan Dengan Laksa Je, Rupanya Ada Banyak Khasiat Daun Pudina Yang Best!
KALAU MUNTAH DAN CIRIT BIRIT JE KE BOLEH MINUM AIR GARAM ORS?

Selain daripada bahan buangan, cirit-birit  dan muntah juga akan mengeluarkan air & elektrolit yang boleh menyebabkan dehidrasi (kekurangan air), biasanya ORS (oral replacement salts) akan diberikan. Tapi boleh ke orang sihat yang berpuasa ambil ORS ni? Yelah, kan dahaga & elak dehidrasi?

Firstly, kena tahu apa yang berlaku masa cirit. Biasanya tahi akan melalui kolon, berlaku penyerapan semula air dan elektrolit ke aliran darah. Kalau cirit, pergerakan tahi jadi lebih cepat ke rektum; menyebabkan air & elektrolit tak sempat diserap, dibawa sekali keluar masuk jamban.
Dalam istilah sains kita panggil colon transit time. Apa yang abnormal adalah:
– Terlalu lama (sembelit): kurang serat dalam diet, kurang bersenam, stress
– Terlalu kejap (cirit-birit): jangkitan virus/bakteria, alahan makanan/ubat, makanan pedas
Long transit time vs short transit time dalam kes cirit, banyak air dan elektrolit tak sempat diserap semula ke dalam badan, menyebabkan:
– ketidakseimbangan bendalir badan/dehidrasi
– kepenatan
– sakit kepala
– BP menaik
Jadi perlunya minum ORS, usually diberikan oleh doctor or ahli farmasi. Apa benda ORS tu? ORS ni ialah serbuk yang dibancuh dalam air untuk elak dehidrasi. Apa kandungannya?
– glucose/dextrose
– sodium chloride
– potassium chloride
– sodium citrate
BOLEH KE BUKA PUASA MINUM AIR GARAM INI?

Kesemua ni adalah bahan yang hilang semasa cirit dan muntah, dan bantu rehidrasi dengan lebih baik berbanding air saja. Jadi apa kena mengena ORS dengan puasa? Sebenarnya, puasa juga akan menyebabkan kehilangan elektrolit (melalui air kencing) tapi hari 1-3 je, hari 4 dah stabilise.
Ini disebabkan oleh penurunan paras insulin masa puasa. Yela kan kurang glukosa dalam darah jadi, boleh ke minum ORS semasa iftar? Jawapan saya tidak sebab tujuan utama ORS adalah untuk bantu hidrasi masa cirit-birit, berpeluh berlebihan & muntah. Lebih kepada simptoms/masalah kesihatan yang acute.
Kurang elektrolit masa puasa? Makanlah kurma! Minum air! Makan makanan sihat & seimbang! Unless, betul-betul dehydrated (atas sebab-sebab tertentu) pastu jumpa doctor/pharmacist dan diberitahu untuk berbuka puasa terus, silakan minum ORS. Kalau tak ada keperluan mendesak, tidak perlu ORS kerana dalam diet kita memang dah cukup air & elektrolit, terutamanya buah, sayur dan bijirin.
Sumber: Twitter @naimsufi


“Air Hujan Tak Buat Anak Sakit Sebenarnya Kalau…”- Rupanya Kena Ajak Anak Main Hujan!

Anda perasan tak bila diri sedang bermain hujan mesti terasa bahagia dan bergelak ketawa, ibarat dunia ini kita yang punya?
Menurut Puan Mazliana Mazlan, sewaktu bermain hujan hormon bahagia menjadi tinggi, di mana turut membantu peningkatan imuniti badan. Katanya lagi, sebenarnya air hujan tak menyebabkan kanak-kanak sakit jika sistem imuniti badan mereka kuat.

Jom tingkatkan kualiti sistem imuniti anak melalui cara di bawah, barulah boleh ajak anak main air hujan sepuas hati!
Baca juga: 3 Cara Layan Anak Mengikut Kelompok Umur Panduan Dari Saidina Ali RA

JOM AJAK ANAK BERMAIN AIR HUJAN!
Gambar: Doa jap dulu. Waktu turun hujan doa makbul kan. Jom acik semua doakan ummi dan abi, Huwainaa Zaid tau.

Jomlah ajak anak-anak main hujan.
Biar anak pulak rasa pengalaman betapa seronoknya main hujan macam kita dulu. Taknak kurung anak waktu hujan dan hanya bagi gadjet k.
AIR HUJAN TAK BUAT ANAK SAKIT SEBENARNYA KALAU…
Air hujan tak buatkan anak sakit pun sebenarnya. Kalau sistem imun anak kuat, hujan insyaAllah tak beri kesan pun pada anak.
Bila anak terdedah dengan hujan, cuaca atau suhu yang sejuk dalam tempoh lama, akan berlaku tindak balas yang sebabkan suhu badan anak lebih rendah dari biasa. Bila suhu badan rendah, imuniti badan waktu tu akan rendah sekejap.
Air hujan yang turun tu, mungkin ada bawa bersama virus dan bakteria. Jadi waktu ni, akan senang dapat jangkitan bila kita tak jaga kualiti imun sistem anak.
CARA MENINGKATKAN KUALITI SISTEM IMUN ANAK
Gambar: Dah dapat geng, seronok betul main! Hormon bahagia tinggi betul waktu ni.
Macam mana nak tingkatkan kualiti imun sistem anak?

Banyakkan real food.
Kurangkan makanan proses.
Tidur yang cukup.
Sunning dengan matahari.
Grounding dengan alam.
Elakkan stress.

SEWAKTU MAIN HUJAN, HORMON BAHAGIA DAPAT TINGKATKAN IMUNITI ANAK
Kalau anak dah selalu buat 6 perkara ni, tak perlu vitamin apa pun tau untuk kita power kan imuniti anak.
Nak main setiap kali hujan turun pun boleh. Seronok tau. Bukan anak je, kita yang dewasa ni pun kalau dapat main hujan, nikmat lain macam kan.
Waktu main hujan ni hormon bahagia mesti akan sangat tinggi dalam tubuh anak. Itupun dah boleh naikkan imuniti anak tau.
SELEPAS MAIN HUJAN, KENA BUAT INI!
Lepas main hujan, terus mandi basahkan kepala dan badan. Kemudian lap dengan tuala dan terus pakaikan baju. Makan pulak dengan nasi lauk singgang ayam lepas tu. Nikmat!
Kita buat sama-sama k. Lepas ni, tak payah tunggu anak mintak, kita yang offer, jom main hujan.
TAPI JANGAN MAIN HUJAN KALAU JENIS…

Sumber: Facebook Mazliana Mazlan


Air Jernih, Panorama Hijau & Udara Segar. Jom Terokai Keindahan Di Pulau Jeju!

Bila sebut mengenai tempat menarik yang ada di Korea je mesti ramai antara kita terbayangkan kepesatan kota raya di Seoul atau perkampungan masyarakat di Busan. Sebenarnya, Pulau Jeju antara destinasi wajib yang perlu anda terokai jika ingin terbang ke negara Korea Selatan itu.
Anda berpeluang untuk menikmati keindahan alam semulajadi dengan melihat panorama lautan dari atas bukit dan banyak aktiviti yang boleh anda lakukan bersama kawan-kawan di sana. Kali ini kami kongsikan 6 destinasi yang menarik sepanjang kami ‘makan angin’ di Jeju-si!

Jeju Olle Trail

Jeju Olle Trail sangat sesuai buat anda yang mementingkan kecerdasan fizikal dan stamina diri. Disinilah tempatnya untuk anda berpeluh sambil menikmati keindahan alam semulajadi ciptaan-Nya. Air laut membiru dan pokok daun menghijau sebagai peneman untuk anda berjalan mengelilingi Pulau Jeju ini.

Untuk pengetahuan anda, Jeju Olle Trail ini terdapat 26 stesen untuk anda tamatkan misi mengelilingi pulau tersebut dengan 425km keseluruhannya. Ramai pelancong tidak kira dari dalam atau luar negara mengambil kesempatan ini untuk hiking dan menamatkan misi Jeju Olle Trail.

Tambahan, menurut informasi yang diberikan, 425km mengelilingi Pulau Jeju ini mengambil masa paling cepat adalah sebulan dengan hanya berjalan kaki sahaja. Jadi, untuk anda yang gemarkan aktiviti hiking sebegini, perlulah cuba!
Saebyeol Oreum

Rata-rata rakyat Korea gemar melakukan aktiviti mencabar dengan berjalan menaiki bukit di Saebyeol Oreum ini. Jika anda sudah tiba di puncak Saebyeol Oreum, wajib untuk anda menikmati udara segar Jeju sambil menikmati fenomena matahari terbenam pada waktu petang.
Ramai yang tidak melepaskan peluang untuk bergambar setibanya di puncak Saebyeol atau bergambar di dedaun lalang yang tinggi di sepanjang lereng anak bukit. Lebih menarik lagi, di sini juga terdapat perkhidmatan Drone Truck untuk anda merakam video atau foto moment sepanjang anda mendaki hingga ke puncak Saebyeol Oreum.
Destinasi ini juga mencabar dan sesuai untuk anda yang gemarkan hiking. Jangan lupa masukkan dalam list percutian anda ye!
Drone Park

Anda pernah ‘control‘ drone? Jangan risau, sebab di Drone Park ini anda berpeluang untuk belajar dan terbangkan sendiri drone di kawasan indoor mahupun outdoor. Bagi permulaan, anda akan diberi info ringkas cara-cara untuk mengendalikan drone dan bermain di dalam sangkar yang dibuat khas buat beginner.
Jika anda mula mahir dan yakin, tiada masalah untuk terbangkan drone di outdoor tetapi keadaan agak berlainan sedikit. Di mana situasi outdoor lebih sukar berbanding kawal drone indoor disebabkan faktor kelajuan angin.
Bateri yang terdapat pada setiap drone hanya mampu bertahan selama 3 hingga 5 minit saja. Kemudian, drone akan jatuh ke tanah dengan sendiri. Tetapi anda tidak perlu risau sebabnya akan ada staf yang akan sentiasa membantu dan memberi tunjuk ajar kepada kita.
9.81 Park (Gravity Racing)

Kalau anda sejenis kaki racing dan inginkan pengalaman yang lain dari yang lain, anda perlu cuba memandu go-cart di 9.81 Park (gravity racing) ini. Kenderaan mini pacuan empat roda ini dikawal sendiri graviti dari bawah tanah tanpa anda kawal stereng.
Sebelum memulakan aktiviti ini, anda dinasihatkan untuk install apps 9.81 Park di telefon terlebih dahulu. Sebabnya, pemanduan anda di dalam track akan dirakam go-pro dan kelajuan kenderaan yang dipandu turut dicatatkan masa menerusi apps tersebut.
Dolphin Watching Tour & Fishing

Rasai pengalaman terbaru dengan menyaksikan ikan lumba-lumba di lautan biru. Di Dongril-Ri Port anda perlu menaiki speed boat untuk ke pinggir lautan bagi menyaksikan dengan mata sendiri beberapa ekor ikan lumba-lumba menghampiri anda. Info menarik, anda digalakkan membuat bising dengan memanggil haiwan tersebut. Ini kerana haiwan itu mampu berinteraksi dengan gelombang suara manusia dari dasar laut.
Sementara itu, anda juga berpeluang untuk merasai pengalaman memancing menggunakan batang buluh sambil melihat keindahan air jernih.
Kayak di Pantai Woljeongri

Pantai Woljeongri antara salah satu tarikan pelancong yang wajib anda datang ke sini! Sampan yang disediakan adalah lut sinar dan anda boleh lihat pasir dan batu-batu yang jernih. Kami sangat kagum dengan keindahan dan kebersihan di Pulau Jeju ini. Sepanjang berjalan di tepian pantai ini, tidak sama sekali terlihat sampah-sarap yang bertaburan di atas jalanan. Memang bersih!
Pendek kata, Pulau Jeju memang sesuai buat anda yang inginkan ketenangan dan lari dari kesibukan ibu kota. Tak salah kalau sekali-sekala makan angin di negara orang lain dan menikmati panorama yang jarang ada di Malaysia. Semua aktiviti dan destinasi yang telah kami pergi ini, sangat sesuai buat anda bawa anak-anak atau berbulan madu.
Perjalanan kami ini dibawakan khas oleh Jeju Tourism Organization. Jika anda mahukan lebih info mengenai tempat-tempat menarik di Korea, boleh terus hubungi mereka di website Jeju Tourism Organization atau visitkorea.com.